
EN TUE I SVERIGE.

(Småland, Yermland, Båhuslen.)

Af

V e r a x.

Christiania.

J. W. Cappelens Forlag. 1869.EN TUK I SVERIGE.

(Småland, Vermland, Båhuslen.)

Af

Verax,

Christiania.

J. W. Cappelens Forlag. 1869.J. Chr, Gundersens Bogtrykkeri.Disse
Smaating nedskreves lige efter Hjemkomsten i Sommeren 1868, ikke for at
udgives som Bog, men vel som Feuilleton eller i Tidsskrift, hvilket
imidlertid viste sig at ville medføre saadanne Opofrelser af Sandhed,
at jeg besluttede at lade dem trykke særskilt, siden jeg dog nu havde
haft den Ulejlighed at skrive dem. Fra Vermland og Båhuslen haves neppe
danske Kejseberetninger. Stykket om Finnskovsturen har staaet i
Hamiltons „nordiske" Tidsskrift.

Kjøbenhavn, April 1869.Jeg har aldrig før set mig om udenfor Danmark.
Raad til Rejser har jeg ikke. Skrive Ansøgninger falderikke i min Smag.
Men aldrig være fri for Danske er drøjt. Atter en Sommer i Kjøbenhavn:
den Tanke fik en Dag Bugt med mig, saa jeg kradsede en Ansøgning op;
det Læseligste var „300 Rd."; indsendte den, og tænkte: det var den
Ulejlighed til for ingenting. Men se, endog jeg maa kunne protegeres
(uafvidende). Jeg fik 100, siger og skriver et hundrede Rigsbankdalere
Dansk, til „en videnskabelig Rejse i Udlandet."

Lad Skandinaverne lægge Mærke til: det er Universitetet, der kalder
Sverige og Norge Udland. Lad da ikke nordiske Forenings Harme falde
over mig særlig, naar jeg har været 5 Uger udenlands i Sverige. Bare
for alting ikke indenlands. Den Tanke vilde være utaalelig. Paa de
store Søer, i de mørke Skove, blandt de vilde Fjelde, hos de høflige,
sagtmodige, elskværdige Folk, var jeg der ikke udenlands? Havde jeg
været lige saa meget udenlands i Berlin eller Kiel? Havde kjøbenhavnsk
Aand ikke mødt mig i den tydske Kulturs „Brændpunkter?" Nej for alt
det, gaa ikke syd-paa for at komme udenlands, for at være blandt
Fremmede.6

Og dog, var jeg ikke straks hjemme i Sverige? Naar var jeg saaledes
hjemme i Danmark? Aldrig — maaske dog, ene ude paa den jydske Hede. Men
naar blandt Danske? Aldrig. Naar i Kjøbenhavn? Aldrig og aldrig. Der er
jeg ensom, som jeg kunde være paa Besøg i Peking eller Berlin. Saa er
Svenskerne dog mer mine Landsmænd end Kjøbenhavnerne. Jeg kunde sige,
jeg har været hjemme i Sverige fra min Udlændighed i Kjøbenhavn.

Men hvorledes gjøre Rejsen „videnskabelig?" Som andre „Videnskabsmænd",
der faar 500, 600, 1000 Ed.: more sig, se sig om, det bedste man kan.
Var jeg ikke saa uvidende om alt Svensk, at jeg blot behøvede at
transporteres gjennem Landet for at lære noget? — Jeg kunde gaa til
Stockholm og Upsala, og med det samme rode i Haandskrifter paa
Bibliothekerne efter en eller anden Iagttagelse, at meddeles med
videnskabelig Vigtighed som „interessant Udbytte." Men uagtet de 100
Rd. gjør mig til Videnskabsmand, Bogen ynder jeg ikke. Jeg læser ikke
hjemme. Mine Landsmænds Produkter: Videnskab, Æsthetika, Aviser, det er
mig alt ligegyldigt. Og nu rejse for at læse!

Jeg udsaa mig Lande ved Vener: Vermland, Dals-land, Båhuslen — der
kunde jeg jo samle om Almue-rnaal (et Emne just nu i Mode, medmindre
det er blevet forældet, medens jeg var borte), samt kikke paa Oldsager,
Gravstene o. s. v. — I Båhuslen kunde jeg følge Tordenskjolds og Karl
XII's Skygger. Det kan man være bekjendt at bruge Pengene til: se
Dynekilen, Strømstad, Marstrand, Elfsborg; lad saa det med Al-muemaal
og Oldsager være Pjank,7

Jeg fik Lejlighed at dvæle paa Vejen paa et Gods i Småland; i
Landskabet Yärend, Yexiöegnen, nemlig Huseby, der før ejedes af en
svensk Greve, endnu ilive, og af berømt Slægt; men er nu, som desværre
mange Godser i Sydsverige, gaaet fra svenske Hænder i fremmede.
Svenskerne er nok ikke for stærke i Økonomi. Tit hørte jeg om
Stockholmernes Leven öfver förmå g an, deres Forlystelsessyge, ens med
den kjøbenhavnske, men med mindre Talenü til at more sig billig; om
Østgøtabønder, der lever paa Herskabsvis, svirer i Champagnegilder, og
lever og spiller sig fra Gaarden; om Godser i Småland og Skåne, der
gaar over til Tydske, Engelskmænd, og især Danske, som trives bedre end
de Indfødte (ligesom før hos os Tyd-skere trivedes bedst). Det lyder
som Sagaernes Skildring af Fædrene, der ringeagtede smaalig Økonomi,
levede öfver förmägan, og hjalp sig ud af Forlegenhederne, ikke ved
Flid og Sparsomhed, som deres tydske Naboer, men ved dristige
Handelsspekulationer, eller helst ved Vikingtog — det er kun det
sidste, som ikke passer mer. Nordiske Forening har maaske ikke opdaget,
at den danske Indvandring i Sydsverige modvirker Skandinavismen; at den
ikke udbreder Velvilje mod Danmark. De Danske er ikke elskværdigere ude
end hjemme. Da jeg paa Hjemvej kom gjennem Småland igjen, hvor
Skovbrande rasede, hørte jeg tales med Vrede om Danskarne, de
Mordbrændere, der ståk Ild, hindrede Slukning, ikke brød sig om, at
Torp, Gaarde, Kreaturer gik med i Løbet. Maaske Almuesnak, men Bevis
nok paa Misnøje med de Fremmede. Afgjort Skade har Svenskerne af Ophold
i Danmark.8

Om kjøbenhavnsk Indflydelse paa Sæderne vil jeg ikke engang tale;
Stockholm og Kjøbenhavn overbyder hinanden. Men svenske Almuefolk
kommer tilbage „orJces-lösa, utfattig a, och falla fattigvården till
last." De kjendes ikke blot paa fordærvet Sprog, men paa usvensk Væsen:
Indbildskhed, Paastaaelighed, uhøfligt Rethaveri i Samtale,
Hensynsløshed overfor Åndres Følelser; de taler endog højere end andre
Svensker. Selvfølgelig faar vi de daarligste herover, og maaske mest
Skåninger, altsaa halv Danske, da det kun er finere Folk, der i Skåne
kan regnes for egentlig Svenske.

Huseby ligger ved Helgeaa, der fra Søen Salen falder i Søen Åsnen, og i
stærkt Fald kommer ned ved den ene Side af Gaarden, og saa løber
sagtere om langs forved Hovedbygningen og videre. Den driver Saugbrug
og Kornmølle. Der er „Jernbrug" og masugn (Smelteovn). Jernet kommer
fra de to Søer, hvor Vandet er saa jernholdigt, at Gruset paa Bunden er
„Sø-Malm." Husebys Jern af Sømalm omtales i Bøger fra omtrent Aar 1700,
om endnu tidligere, ved jeg ikke. Gaarden holder en liden Dampbaad til
Fart

paa Aaen og paa Asnen. Aaen randt nu med ringe Vandmasse og svagere
Brusen ned over de Stenmasser, den ellers skjuler, og kunde ikke drive
mer end en Kværn ad Gangen. Folk søgte langvejs fra til Huseby for at
faa Korn malet; alle andre Vandmøller var gaaet istaa. Senere svigtede
ogsaa Helgeaa. Tørken led Svenskerne endnu mer af end vi. Til Huseby
hører naturligvis store Skove, og det paa nogle Steder med meget store
Træer, noget den Rejsende ikke saa ganske let træffer paa i Sverige
nutildags. Hovedbygningen9

er knap 50 Aar gammel. Det altfor tunge Jerntag

bildte Greven sig nok ind lian tog gratis op af Asnen. Karl Johan har
bot ber som Gjæst, i Værelser, hvor de forgyldte Møbler staar endnu.
Den grevelige Bogsamling renses nu for mindre anstændige tydske og især
franske Romaner, hvorved den bliver noget mindre; de spaserer uden
videre i Ilden. Blandt Bøgerne er næsten ingen danske, og ingen paa
Engelsk; engelske Forfattere kun i Oversættelse.

Al denne Herlighed er nu kommen i borgerlige Hænder; kjøbt af en ung
Engelskmand, for Tiden borte. Hans Fader skulde just i Forretninger til
Godset, og indbød mig til at tilbringe et Par Dage der.

Han, endnu en Engelskmand, og jeg mødtes Lørdag 18de Juli 1868 paa
Dampbaaden til Malmø.

Det er en kjedelig By, Malmø. Dansk er den rigtignok ikke; svensk ikke
heller. Der er nogle gamle Bygninger, hverken almindelige eller
mærkværdige — Malmøhus burde jeg som „Videnskabsmand" finde
interessant. Jeg besøgte det ikke, skjønt jeg paa Hjemvejen nødtes til
at blive en Nat over i Byen. Den utaalelige Hede, det „usnygge" Hotel,
det lige saa usnygge Middagsmaaltid, som skulde sluges i Plast,
Flueskarerne, som vilde spises med, Drengene, der alle vil bære, alt
tilsammen gjorde mig maaske partisk mod Malmø. At den som skånsk
egentlig er dansk, kunde ikke tale til dens Fordel, medmindre anden
Danskhed end 19de Aarhundredes kunde spores. Det kunde jeg ikke i den
Fart. Jeg fik ikke opdaget det „interessante" her.10

Vi kom op i snälltåget Kl. 2. Men snälltåg er ikke afgjort ønskeligst,
mindst i Yarme. Der er ingen 3dje Klasse. Gjennem en Del af Skåne sad
vi i denne Hede saa tæt pakket som muligt i det snævre tyktpol-strede
2den Klasses Vognrum, end snævrere ved Rejsetøj og Vadsække stuvet
over, under og mellem Passagerer. Det er ikke det eneste, at 2den
Klasse ikke duer i Varme. „Blandet" bliver Selskabet naturligvis
alligevel, hvor ingen 3dje Klasse er, og lu or man saa let riskerer
Danske som i Skåne; saa i den Henseende vindes temmelig lidt ved den
dyre Rejsen med Utog. Dernæst kan man aldeles narres for Udsigten. Se
Landskaberne drage forbi er snart min største Rejsefornøjelse. Men med
et trak en af Tobaksdamperne overfor mig Frakken af, stopper den op
over sig, hvor man aldrig skulde trot der var mer Plads, langer forbi
Sidemanden og trækker det blaa Gardin paa den ene Side, nærmest mig,
helt ned, lægger sig bagover — han er ikke dansk, saa han sætter
idetmindste ikke Fødderne op paa Sædet mellem mig og Sidemand •— og
snart høres han snorke, med Hovedet nikkende til Siden, men sees ikke
synderlig tydelig gjennem blaat Skjær og aromatisk Tobaksos. De andre
har iagttaget ham; med Tænksomhed, trods Lummerheden. Endnu et Par
Frakker af. Ikke alle Skjorteærmerne hvide. En til opgiver Tobakken,
men ikke Røgen: han drager det andet Gardin ned! Om det lykkes ham at
sove, er et temmelig interessant Spørgsmaal, men ikke saa let at
afgjøre med Sikkerhed. Heldigvis kommer Stationerne endnu hurtig. yed
dem skal Gardinerne naturligvis op. Og det blev dog kun kort Tid, jeg
ikke11

kunde se paa Skåne. •—- Jeg vendte aldrig tilbage til 2den Klasse,
endsige Iltog, som passede saa daarlig til mine 100 Ed., og fik
saaledes rigelig Lejlighed til ogsaa at prøve Fordele og Mangler ved
3dje Klasse, blandadt tåg.

Det skånske Landskab er, naar Sandhed skal siges, længe lige saa
useværdigt som noget dansk mellem Kjøbenhavn og Roeskilde. Men mit Øje
var villigt og hurtigt til at opdage begyndende Forskjel, Forbud paa
Sverige, om jeg saa maa sige. Veltilmode saa jeg fler og fler Træhuse,
Birke, Graner, Fyrrer flyve forbi. Da jeg første Gang saa en stejl
skovgrot Fjeldvæg — den laa tilhøjre, jeg tror mellem Stationerne
Sösdala og Hesleholm —- syntes jeg, at nu var jeg tilgavns udenfor
Danmark, Rejseubehageligheder følgelig for Fremtiden for intet at
regne. — Da jeg paa Hjemvejen kom forbi samme Li eller Skrænt, tog den
sig helt umærkelig og ubetydelig ud. Træhusene havde, som jeg ogsaa
hørte en Svensker sige, ikke svensk „skide"; de saa helt uægte-svenske
ud. Bindingsværkshuse med Straatag, dem jeg ikke havde tænkt paa paa
Udvejen, var dryssede omkring, og skubbede sig overalt frem, tvære,
klodsede, kjedelige. Tykkjæ-vede Bondepiger kom ind, som jeg havde
taget for sjællandske, hvis de havde tiet stille. En skånsk Yngling,
en, der havde været i Kjøbenhavn, saa smudsig, at man knapt gad rørt
ham med en Ildklemme, opvartede med Harmonika fra Lund til Malmø, og
forlangte og flk Skillinger, og det ikke for at holde op. En anden
Skåning, en, der ligeledes havde været i Danmark, længe, og talte Jydsk
mellem Skånsken,12

havde underholdt os lige saa udholdende; han ivredes over, at En talte
om Pas til Rusland, og belærte Tilhørerne, med en Times Veltalenhed,
om, at man kunde gaa lukt ind i Rusland uden Pas, og lod sig ikke
imponere af beskeden Tvivl. Han havde været i Danmark. — Og da vi kom
til Stehag, raabte Nogen: her rejser Danskame hen at se paa Sverige ! !
Det skal være at se Sverige; at kjøre til Stehag, og spasere ved
Ringsjø! Jeg gottede mig over Hr. Sørensen, der selv kalder Hveen og
Skåne „ovre i Sverige", og ikke engang paa Griseriet kjender sine
danske Landsmænd igjen, fordi de unægtelig synger med udansk Melodi paa
Ordene. Jeg glemte, hvorledes jeg selv havde inddrukket den alligevel
gradevis tiltagende Udanskhed.

For det er sandt, at længer nordpaa, længe før man henved Stationen
Elmhult farer over Grændsen til Småland, sees Landskaber saa svenske
man kan ønske sig; lutter Gran, Fyr, Birk, Asp; vældige Stenmasser
spredt allevegne.

Småland tager sig fra Jernvejen ud som et stort Skovland og Stenland,
med mange smukke Søer. Men det er altfor megen Men skog, man faar at
se. Træerne ikke store, og Skyggen tynd. Og saaledes er det ogsaa
ellers altfor tit i Sverige. Endog i Norrland sine Steder paaveje
dertil. Med de svenske Skove gaar det tilbage, om ikke til Undergang.
Derom høres e n stor Klage i hele Sverige. Man forstaar den ikke, naar
man Timer og Timer føres med Dampfart gjennem lutter Skov. Men sandt er
det nok dog. Skovene er ikke mer saadan Skov, som vi, undtagen paa13

de værste Lyngheder og bedste (især vest- og østgøtiske og uplandske)
Agersletter maa tænke os allevegne i Sverige, jeg behøver ikke at sige
i Oldtiden, men endnu i Sveriges allersvenskeste Tider, i 16de, 17de og
ind i 18de Aarhundrede, uagtet allerede da lød Klager over Ødslen med
Skov. Nødvendighed driver ustandselig frem til Udryddelse. Det er
Skaansel, naar et Træ faar Lov at blive saa stort, at det kan give en
dygtig Tømmerstok. — For en Lægmand som mig ser det ud, som om Sverige
maa blive fattigere i Tidens Løb. For naar af de to Produkter, den
Rejsende ser mest af, Naaletræer og Kampestene, Træerne bestandig
bliver færre og mindre, og Stenene bliver ved at vryle, saa man maa
have Mistanke om, at de yngler og formeres, og naar der kun synes smaa
Udsigter til store Agre istedenfor smaa Grantræer mellem de store
Stene, hvor skal saa deu Rejsende skimte Haab for kommende Tiders
Rejsende om at finde ikke blot ligesaa meget Knækkebrød, men ogsaa lidt
mer Hvedebrød, i svenske Gjæstgivergaarde? Og laa nu Udvandring til
Amerika blive saaledes ved, at Sverige altid (?) kan holde sig selv med
Knækkebrød (Norrland i daarlige Aar fraregnet) ; men hvor skal de
skandinaviske Hvedebrødsdage komme fra? Og naar nu et Jernbrug efter
det andet nedlægges, alt som amerikansk Jern bliver billigere, og
Trækul dyrere — men det er sandt, jeg er ikke kjøbenhavnsk Journalist,
og behøver ikke, fordi jeg har gjort en Sviptur i Sverige, at drøfte
Ting, der gaar over min Forstand. Min Samvittighed er rolig. De 100 Rd.
har jeg indført i Broderlandet. Det var alt hvad jeg kunde gjøre for
Sveriges mate-14

rielle Udvikling. Jeg maa nu overlade Brugspatronerne og Millionærerne
i Gøteborg til Skjæbnen.

Mest Storskov er endnu i Norrland. Den synes der uudtømmelig. Og der
kommer det bedste og haardeste Tømmer fra, „all clas schöne Hoh11, som
jeg hørte en hollandsk Rejsende af Faget sige (vi maatte tale Tydsk
sammen). Men der er Egne der, hvor den nu ryddes kvadratmilevis.
Hvorledes skal Bonden, som der oppe ellers ikke let tjener ligefrem
Penge paa sin Skov, staa imod, naar en Handelsudsending byder ham
klingende Skillinger for alt hvad der gror paa et hemman? Skillingerne
lever han snart op, og har dømt sig selv til at kjøbe, hvad han før
havde gratis. Imidlertid er der dem, der ler ad al Fare, og regner
Norrland for uudtømmeligt til evig Tid.

En Ødelæggelse for Skovene bliver der efter Folks Mening snart sat
Stopper for, idetmindste udenfor Norrland. I Norge er der nok allerede
Bøder paa. Det er den Skik at „svedje."' Svedjeland er Jord, hvor
Træerne fældes, ligger hen at tørre, og saa brændes, saa kun store
Stammer levnes; i Asken saaes da (uden Pløjning), men kun et Aar;
derefter er Jorden ubrugelig; Korn gror ikke mer, og Træer først saa
sent, at i mange Egne svedjet Land regnes som ødt for bestandig. Dog
siger Linné, at i Småland kan svedjes paa samme Jord med 20—30 Aars
Mellemrum. Skovbrandene regnedes for mindre tilintetgjørende end
Svedjning, fordi de siges ikke i den Grad at „brænde Jorden" (Rødder,
Græstørv, Smaavækst, Plantelevninger); de gjør den ikke saa uduelig til
ny Skovvækst. Svedjning er en magelig Maade at faa Høst paa for en15

Gang, og fordum aldeles i sin Orden. Men nu mener man, den bør standses
eller indskrænkes.

I Småland var skogseidar saa at sige det første, jeg hørte om. Toget
fra Jönköping var kommen gjennem Skov, der stod i ljusan låga til begge
Sider. 5 Uger efter var saa at sige det sidste, jeg hørte om i Småland
endnu skogseidar. Paa Landskaberne synedes det ikke. Fra Jernvejen saa
Småland uforandret ud som Skov og lutter Skov.

Bondehusene, af Træ, gjerne røde, er her som oftest velbyggede, store,
tit paa to Stokværk, tillige renlige, med hvide Gardiner i Yinduerne.
Smålæn-dingerne staar højt over Skåningerne i Renlighed, uagtet eller
fordi de er langt fattigere. Bønderne i de frugtbare Dele af
Vestergøtland, Sletterne syd for Yener, har lignende Ry for osnygghet
som de paa den skånske Slette. Smålændingerne er ogsaa livligere,
opvaktere, mindre tvære end Skåningerne, men noget hidsige og hævnske.
Af Udseende er de spinklere og med skarpere Træk. De regnes for en
finere Race end Skåningerne. Det heder, at fordum spaserede vor Herre
og St. Peder om og skabte Lande og Folk. Da skabte vor Herre Landet
Skåne og Folket i Småland, men Peder Småland og Folket i Skåne.
Alligevel raadede i 17de Aarhundrede Magnus Dureel, svensk Ambassadør i
Danmark, sin Regjering til at tage Skåne ved første Lejlighed for at
profitere de raskeste, mest krigerske Danske. Sjællænderne kalder han
„niäkta differente", et Folk „af naturen benäget till goda dagar,
obeqvämligt till krigmen Holstenerne „be-qvämlige till krig, men icke
synnerligen affectionerade16

mot Danmark." Man mindes om Islændingernes nedsættende Omtale af de
Danske, som naar de kaldes „middelmaadig trofaste", og naar Sven
Estridsens stadige Uheld forklares af Folkets, ikke af Kongens,
Uduelighed. Ellers om Skåne siger alt Helmold i 12t.e Aarhundrede, at
det stod over andre danske Lande „i Mænd og Vaaben" (vi kunde tænke paa
Gjøngerne ved Smålandsgrændsen). Skåne er nu næsten Svenskernes
Øjesten, det bedste Land, de har. Det er morsomt at iagttage Kampen
mellem Høflighed og Mod-sigelsesiver, der ellers saa vanskelig vækkes
hos Svensker, men dog kommer, naar man prøver at holde paa, at Skåne
dog egentlig er dansk endnu (hvad ganske vist med hver Dag bliver mer
og mer en Paradox, uagtet Bondedialekten, hvor meget den end blandes
med Høj svensk, væsentlig endnu er den gamle skånske).

Vel, medens Andre var helt ligegyldige ved de smålandske Omgivelser,
som de var vant nok til, for jeg med glad Undren ind i dette „Norrland
i södra Sverige" som ind i en ny Verden. For det er sandt, hvad en
tydsk Krønikeskriver sagde for 800 Aar siden: „naar man drager videre
hinsides de danske Lande, aabner sig en ny Verden i Sverige og Norge."
Han tænkte maaske mest paa, at Nordtydskland og Danmark ser ens ud, som
e n Verden imod Sverige og Norge; men maaske ogsaa paa Folket og paa
Sprogets Klang. Paa Svenskerne passer hans Ord den Dag idag. Tydske og
Kjøbenhavnere er et og et, Sproget fraregnet. Svenske og Danske er,
hvad saa Skandiva-verne deklamerer, himmelvidt adskilte, baade i
Sprog17

og Yæsen. Og hvis Forskjellen synes lidt aftagende, er det saa ikke
helt uskandinaviske Kræfters Virkning? Kommer det ikke blandt Andet
ogsaa af, at begge Folkene, om end med ulige Fart, glider nedad? Men
den uhyggelige Fremtid tænkte jeg ikke paa, om den end senere nogle
Gange næsten syntes at vise sig for mig, jeg vilde dog nødig sige med
samme Dødsvished som i Danmark. Endnu glædedes jeg kun ved det Uvante,
det Udanske; endnu havde jeg ingen Fornemmelse af ildevarslende
Slægtskabsmærker.

Omtrent halv 7 er Toget ved Stationen Alfvestad, ved Søen Salen. Her
ventede engelske Damer med Vogne. Vi kjørte et Par Mil tilbage mod Syd
langs Salen. I Forsøg paa at tale med Kudsken mærkede jeg, at Smålandsk
ikke er saa let at forstaa straks. Folkene ved Huseby taler Blanding af
Smålandsk og Højsvensk. Der er kun faa af dem saa ufordærvede, at de
siger Smaüland. — Hvert Øjeblik var der et Led (grind) at aabne, og en
pojke, flicka, eller gumma, der spændte alle Kræfter, for at komme før
Vognene og faa en slant (Kobbermynt). Jeg gjorde svær Lykke hos en ung
flicha med en 6-Øre (3 Sk.) Man kan i Sverige fornøje med smaa
driclcspenningar, og endda betale artige Procent af Rejsepengene i
driclcspenningar alene. Der er overordentlig mange Lejligheder til at
give slantar. Og man giver dem med anderledes Fornøjelse end til
Danske. Det er morsomt, at endog Tiggere bærer sig helt ukjøbenhavnsk
ad, og er derved langt farligere, idetmindste for min Vestelomme. I
Kjøbenhavn tigges jeg 3—4 Gange om Dagen. Meu det koster mig oprigtig
talt mindre end 1 Gang om

Ugen i Sverige. Det var ordentlig en Fornøjelse, da jeg første Gang,
det var i Jönkøping, blev bedt om en liten slant, med en Stemme, ikke
det mindste ynkelig, der lød, som den allerede sagde Tak.

Kjøre er i Sverige en Fornøjelse. Det gaar saa hurtig. Spares trænger
Hestene mindre til end hos os. Det er gjerne smaa, magre Dyr; netop
derfor taaler de endel. Vejene er i det Hele gode og haarde, om jeg end
i Vermland kom ind paa Biveje, hvor det syntes ufatteligt, at nogen
vagn eller Jcärra kunde slippe med hele Hjul. Jeg hørte forsikres, at
for ikke 100 Aar siden brugtes vagnar (åkdon med 4 Hjul) ikke i denne
Del af Småland. Selv om det er Forveksling af vagnar og Kareter, tyder
det paa daarlige Veje. Ellers blev i Sverige vagnar almindeligere i
17de Aarhundrede; Kareter kunde dengang kjøre paa de store stråkvägar;
allerede de gamle Love (ved 1300) byder, at større Veje skal være 10
Alen brede. Dog kunde paa Gustav Vasas Tid t. Eks. Tiveden ikke
passeres til Vogns. Og Biveje var der stor Mangel paa. I Vermland kunde
endnu henved 1800 udenfor hun g SV äg ikke færdes til Vogns. Fordum var
Vinterfærsel bedst. I Unionstiden førtes om Vinteren Kanoner (paa
Slæder) tværs gjennem Sverige. Karl XII skydsedes i Februar 1716 paa
Slæde fra Ystad til Karlstad, efter en Beregning paa mindre end 3 Døgn,
efter en anden paa mindre end 2; det Sidste er ikke stort mindre, end
1868 bruges til med Dampfart at naa fra Ystad til Karlstad, dog med
Natteophold i Jönköping, medens Karl for i Vinterkulden uden at standse
Nat eller Dag. Man læser om gamle Dages langsomme Rejser i Sve-19

rige, endog paa Hovedrouterne. Men de Exempler, man fremfører, beviser
ikke stort. Det er ingen Under, at den franske Ambassadeur d'Avaux 1634
var 19 Dage om Yejen fra Kalmar til Stockholm, og den engelske,
Whitelocke, 1653, 21 Dage fra Goteborg til Upsala. Begge havde stort
Følge, brugte flere hundrede Heste, og dvælede flere Steder paa Yejen.
Men en Herre, som Whitelocke sendte forud som Bud, tog fra Goteborg til
Upsala og tilbage til Lerum (tæt ved Goteborg) paa 14 Dage tilsammen.
Whitelocke rejste efter det nuværende Skydsvæsens Indførelse, og
betalte altsaa for Heste og Yogne; han kunde kjøre i sin egen Karet,
der rummede 10 Personer, hele Vejen, endog over Tiveden, og siger, at
„neppe noget Land opviste bedre Yeje", men at der var faa Biveje.
D'Avaux rejste før Skydsordningen, meel Kongebrev, saa at Hestene
leveredes gratis; om Bondedrenge og Piger, som løb med (for at bringe
Hestene tilbage) siges: „Denne Tvangstjeneste yder de ikke ugjerne,
sagtens fordi de ellers ikke trykkes af Ydelser." Sikkert var
Hoved-routerne banede alt i Hedenskabets Tid. Kongerne red naturligvis
„JE/rikesgata" paa banet Yej. Adam af Bremen (før 1100) siger, at man
var 1 Maaned om Yejen fra Skåne over Skara og (Søder-)Telje til „Birca"
(d. e. maaske Gammel-Sigtun ved Mælar ?), hvorved vel maa tænkes paa
Handelsrejser. —- Den ældste bekjendte Sverigsrejse, Ansgars, var en
Fodreise. Det er billigt, at jeg interesserer mig for min ældste
Forgjænger. Jeg tror at man dengang rejste lige saa fornøjeligt i
Sverige som nu. Ansgar og Withmar vilde sejle fra Hedeby til „Birca."
Midt paa Yejen, saa siger hans

Discipel, angrebes Kjøbmandsskibet af Vikinger, slog dem drabelig
tilbage, men toges ved andet Angreb, saa Folkene maatte fly iland,
hvorpaa Ansgar med flere Andre tilfods møjsommelig vandrede en saare
lang Vej, kom tilskibs over mellemliggende „Have" (interjcicentia
maria), naar Lejlighed bød sig, og naaede saaledes frem til Havnen
„Birca", til Kongen. Man fejler vist i at lade Ansgar komme over
Vetter, midt igjennem Sverige. Og neppe er Rimberts Fortælling tør
Sandhed. Skulde jeg låve en tidssvarende historisk Roman med indre
Sandsynlighed, vilde jeg fortælle som saa: I Sundet mellem Öland og
Småland jagedes Skibet af Vikinger, der kom saa nær, at Skudvaaben
brugtes paa begge Sider. Kjøbmændene tyktes sig tapre, at de skjød, og
ikke gav sig straks; af samme Mening var Ansgar, end mer siden hans
Disciple. Skibet vedblev at fly, hvad Sejl og Aarer kunde drage. Og det
lykkedes at slippe ind i Kalmar Havn. Medens Skibet her om Natten laa
tjældet ved Land, kom Vikingerne uforvarende over det i Mørket. Saa
saare de hørtes, sprang Ansgar og Folkene, alt hvad de kunde, i Land,
uden at redde stort andet, end hvad de havde paa og i Lommen. Ikke en
eneste faldt eller saaredes i noget af de to forfærdelige Slag.
Derefter gik de, eller en Del af dem, med Ansgar og Withmar tilfods ad
Vejen nordpaa, ikke den over Staby — Linköping, men den østligste,
nærmest Kysten, over Vestervik (dengang vel en daarlig banet Gang- og
Ride-Vej) og sejlede af og til i Skjærgaarden, naar Lejlighed bød sig.
Da Vejen i det Hele fjerner sig fra Kysten, saa Hav ikke sees, tog
Ansgar og Withmar hver Del af21

Skjærgaarden, de kom paa, for et „mellemliggende Hav." Saaledes vandt
de frem til Söder-Telje, hvorfra de paa Fartøj førtes over Mälar til
Gammel-Sigtun. Ingensteds paa hele Fodvandringen, der stundom udartede
til Hestvandring, mærkede de det mindste til Stimænd og Røvere, eller
saa meget som til Landstrygere, Tiggere og Fattigfolk, eller til nogen
farligere Fiende end stærkt 01 og Mjød, som Svenskerne nødte dem saa
meget til, at de Guds Mænd taug derom, da de kom hjem. Fra den ene
„Bonde" til den anden plejede de at faa med visse „Jertegn" (saa godt
som Visitkort med Anbefaling paa), som saa, især naar de tilmed lod
forstaa, at Ansgar kom fra Kejseren og skulde til Kongen, havde til
Følge, at Ansgar sattes i „det mindre Højsæde", Withmar ved Siden af,
og at som sagt Drikkevarerne blev af den ugudeligste Sort. Tit laautes
dem Heste et Stykke Vej; og et Par Pojker travede med, for at bringe
Hestene tilbage, og ventede ingen dricTt spenning ar. Tilskibs og
tilbaads kom de altid med gratis. Imidlertid mærkede de dog, at den
tørre Sandhed om det med Vikingerne og Skibet ikke forøgede Respekten,
og talte derfor med Forbehold derom. Men ingensteds havde de i kristne
Lande rejst saa sikkert, mageligt og behageligt, nogen Hovedpine
sommetider 0111 Morgenen fraregnet.

Fra denne ubeføjede Udflugt naar jeg endelig til Huseby, hvor det blev
mer behageligt end videnskabeligt. — Dampbaadstur, Herrer, Damer og
Punsch, ned

ad den nordlige smale Del af Asnen. Fladen 400 Fod over Havets. Frodige
skovklædte Højdedrag til begge Sider. Mange smaa Klippeøer, bar Sten,
eller med22

Trævækst, 365 i alt, siges der. Skateløvs hvide Kirke mellem Træerne.
„KeVgrens hög", en Skovbakke ud mod Søen. — Runesten ved Huseby fra
18de Aarhundrede faar staa og vente paa „videnskabelig Betydning." Ser
kommende Oldgranskere ilag med den. Ligesaa vigtige som nu.
Transporterer den til „Runehal." — Linguister henvises til Kostalden.
Hver Kos Navn over hendes Plads: Ulla, Lilla, Lisa, SJcöna, Perla,
Stjerna, Smörbytta; o. m. a. — Ingen grundige Studier i grevelig
Bogsamling. Henrivende ung Dame indlogeret mellem farlige Skrifter.
Havde udført nogle; kunde ikke have Skade af dem. Listede mig til at
kige i dem. Fandt dem, om jeg saa maa sige, udsøgt moralske. Ikke at
tale om, at hun ikke læste dem.

Tirsdag bort igjen, og alene nordpaa. — „Naa, De turede om en 4—5 Uger
ganske alene", har mer end En sagt, medynkende. Ja, det er mærkeligt,
saa godt jeg kan undvære Landsmænd. Jeg er endda alenere hjemme, end
naar jeg rejser ene. Jeg er ganske alene, hvor mange Kjøbenhavnere der
saa er om mig.

For hele Eftermiddagen hen over det smålandske Højland. Ved Stockaryd
ventede en Flok Bønder, mest Kvinder. De fulgte til Afsked to
Udvandrere, der skulde til Amerika; et ungt Ægtepar; Manden den
staseligste Ungersvend. Hun græd meget. En gammel Mand kastede sig om
Halsen paa hende og raabte „sltrif nu sannheten." Den unge Mand syntes
helt tilfreds. Mandfolkene maa heller ikke være rørt ved disse
Lejligheder. Det kaldes „dumt.11 Man skal ikke sørge ved at rejse fra
Næringssorg (det tror de, de23

gjør). Hendes Taarer tørredes forresten snart, før næste Station. Dog
var de begge temmelig stille, og talte kun sagte. Det var aabenbart et
ægte „Inklinationsparti." Derfor holdt jeg det ogsaa for upassende for
mig at tale til dem. — En gammel gumma ved Siden af mig sad og læste.
Jeg kigede i Bogen. Det var en gudelig Bog. Mangfoldige Gange, især paa
Jernbaner og Dampbaade, saa jeg Bondefolk læsende, men ikke en eneste
Gang i andet end Opbyggelsesskrifter.

Jeg havde spekuleret endel over, hvorledes jeg skulde kunne spise i
Sverige. Jeg har fra Danmark gammel Rædsel for alt hvad der bydes paa
Restaurationer, Værtshuse, Dampbaade. Paa Rejse i Danmark kunde det
ikke falde mig ind at nyde andet end i Nødsfald blødkogte Æg; der
bringes dog vanskelig Snaus ind. Jeg huskede Malmø; og al Appetit gik
bort for mindst en Maaned. Jeg vilde saa godt som Ingenting spise paa
hele Rejsen; altsaa sandsynlig komme hjem som Skelet. Ved en Station,
det var nok Nässjö, gik jeg ind i Ventesalen, og overraskedes ved at se
en Opstilling af Kopper, der alle var rene! Det kunde nok vække min
Opmærksomhed. Middag var ikke holdt idag. Mistænksom undersøgte jeg
Tingene. Jeg ser skarpt, naar jeg vil. Men jeg fandt ikke noget at
klage paa. Jeg skjænkede mig bogstavelig selv en Kop Kaffe — jeg har da
heller ikke 1 Gang i Sverige set Eksempel paa den uforskammede
kjøbenhavnske Kafé- og Restaurations-Skik at sætte en skjænket Kop for
Gjæsten, saa han ikke engang faar at se, om den er ren. At Varerne i
Nässjö er udmærkede eller billige, tør jeg ikke indestaa for. Men jeg
note-24

rede Navnet paa Stationen, for at faa noget, naar jeg efter flere Ugers
Sultekur mulig vendte samme Vej tilbage. Jeg kunde endnu ikke faa andet
i Hovedet, end at dette maatte være en aldeles enestaaende Undtagelse.

Toget var forbi Tenhult, sidste Station før Jön-koping. Det gik
langsommere langs Husqvarna-Dal, raslende over den klingre
Kampestensgrund. Jernvejen gaar henad Fjeldsiden, den venstre, naar man
kommer sydfra, Bjerget til venstre stigende saa stejlt op, at den
øverste Rand ikke sees inde fra Vognen. Til højre synker det ned, saa
langt ned, at Bakker og Højdedrag i Dalen sees højt fra oven mellem de
forbifarende Træer. Hinsides den brede Dal stiger den modsatte Bjergvæg
højt op, og der er Husqvarna-Fos-serne, i den Afstand kun en tynd
Strimmel, vanskelig at faa at se i rette Øjeblik mellem Granskoven
derovre,

nu desuden i Tørken fattige paa Vand. Husqvarna-A strømmer derfra
videre ned til Vetter. Gaarde og Fabrikker ligger spredt dernede. Det
var Held, at jeg sad ved Vindue til højre. Ellers havde jeg ikke faaet
at se den pragtfulde vekslende snart skovgroede, snart aabne Dal. For
Alle trængte sig til Vinduerne. I Sverige viser endog Almuen Sands for
Sligt. Jeg skal ikke fra Hjemrejsen glemme en Mand, der med sin brede
Ryg spærrede Udsigten gjennem et Vindue, fra Falköping til Jönköping,
for at beundre Naturen, og nødte mig til at springe over i et andet Rum
for dog ogsaa at se.

Husqvarna-Å falder i Vetterns sydøstligste Hjørne. Forinden bøjer
Jernvejen af mod Nordvest, og saa mod Vest, en kort Stund langs
Sydenden af Vetter, hvis25

vældige "Vandspejl, under høje Strande, saaes sølvhvidt i Aftenlys og
stille Luft, brednende længer borte, uden Grændse i Nord. Snart er
Banen helt nede ved Stranden, der her, ved Sydenden, er lav og flad.
Med Forundring saa jeg i den stille Sø en „Bølgebryder" (Stendæmning)
lagt lidt fra Land for at forsvare Jernvejen mod Søen, naar det stormer
fra Nord.

Straks efter, henved 7, var Toget i Jönköping, ved Søens sydvestlige
Hjørne (saa nordlig som Skagen). Man kommer forbi Havnedæmningen, hvor
det for en Dansk er underligt at se et Fyrtaarn ud mod en Indsø, og saa
til Banegaarden mellem Byen og Søen. Det første, man faar at se, er til
venstre det elegante, fabelagtig store Hotel; lige for sig andre store
Bygninger, som i en elegant Hovedstad, Træhusene lige saa kjønne som
Stenhusene; og ned mod Søen en stor smuk Esplanade med Bænke og
Spaserende, men Udsigten over Vetter nu afskaaren ved den høje Jernvej.
For over 100 Aar siden omtales Jönköping i Linnés Rejseoptegnelser kun
som „temmeligen väl byggel, fastän af trähus", dog til samme Tid af den
franske Hejsende Outhier som en smuk Stad. Linné siger, at Gaderne var
brede, og at 2den våning plejede at naa frem over 1ste; det sidste
passer ikke mer. En anden Gang siger han: „Jönköpings stad låg om
sommar-tiden, clå vattnet på Vattern stod Mart som en spegel, artigare
än någon annor stad i riket. Men i annat våder ocli i annor tid lärer
han mista mycket af sin behagelig a situation." Paa Esplanaden spaserer
og sidder Folk til langt ud paa Aftenen, medens Musik spiller i
Hotelhaven.26

Af Hensyn til Tid og Penge skulde jeg næste Formiddag have rejst videre
nordpaa ad Jernvejen. Men det vidunderlige Vejr lokkede mig ud paa den
lyseblaa Sø. Aldrig syntes jeg at have set saa gjen-nemtrængende,
oplivende, förvånande Klarhed over noget Landskab i Danmark, ligesom
jeg tyktes aldrig at have oplevet saa vidunderlig Nattestilhed som i
Småland. Jeg vandrede om adskillige Timer, ogsaa ad Vejen til
Husqvarna-Fos. Saa langt naaede jeg ikke. Jeg fik vende om, for at være
vis paa, at Dampbaaden ikke sejlede fra mig.

Kl. 12 afgik den med en Mængde Passagerer, derimellem 3 høje slanke
lystige Franskmænd eller Belgiere. — Vettern er ved Sydranden saa bred
som Sundet ved Helsingør, og paa sit bredeste som mellem Kjøbenhavn og
Malmø; næsten 18 danske (lä1/^ svenske) Mil lang. Man sejler henved 300
Fod over Havfladen. Den største Dybde ud for Omberg er en 400 Fod. Det
stejle Højland paa begge Sider stiger adskillige hundrede, sine Steder
800 Fod. over Vetterns Flade. Vestsiden er Vestergötlands Landryg,
Østsiden Småland til Nord for Grenna, hvor Ostergötland begynder i det
vilde Holaved; Nordspidsen naar ind i Nerike. Det klare Vand har som
andre Bjergsøer tit ligesom et svagt grønligt Skjær. At endog smaa
Stene kan skjelnes indtil 70 Fods Dybde, kunde jeg ikke opdage. Jeg saa
ikke Bund dybere end her i Sundet, og kun nær Land. Men endog Linné,
som neppe fortalte Indbildninger, siger: „ Vättems vatten var gansJca
ldart, at totn sågs på ans enligt djup, helt rent, och utan någon växt,
livaraf kommer, att han är nog fattig27

på fisk." Vettern er temmelig farlig. Folk siger, den kræver et Skib om
Aaret. Jeg bar kun set den spejlglat. Men den kan som bekjendt
pludselig komme i forfærdeligt Oprør, og det, som de Rettroende
paastaar, ogsaa af andet end Vejr og Vind. Ingen Baad tør da gaa ud.
Det var en af Karl XII's forvovne Streger at trodse Vetter. Jeg hørte
ombord en Almuefortælling om Borgemesterens Piger i Jönköping, der ved
Vintertid, da Is havde lagt sig ved Strandene, gik ud at byka (vaske
Tøj) ved en Vaage, men, da Søen med et kom i Uro, drev paa en Isflage
nordefter de 18 Mil til Askersund, uskadte. — Skibet gik nærmest
Østsiden, der saa noget skummel ud. Bjergsiden af og til næsten bar.
Første Station er paa Østsiden af den grønne Visingsø. Landgangsbro er
lige ved de høje Ruiner af Visingsborg. Derfra sejledes øster over til
den lille By Grenna, ligesom Visingsborg opført af Bralierne. Nord for,
helt oppe paa Bjerget, staar høje Ruiner af Brahehus. Braherne kunde
fra hvert af de to Slotte se over til det andet. Grenna ligger
langstrakt paa en smal liden Slette, berømt for blomstrende
Frugtbarhed, og med den stejle Bjergvæg bagved, hvorom Linné siger:
„här i Gr rinna oroar icke solen nå gon för än ett stycke på dagen; och
om vintertiden koxar hon icke engang liär in för än kl. 10 å ll.u — Det
gaar videre nordpaa. For sig har man det mørke Omberg, der søndenfor
Vadstena træder ud i Søen, over hvis Flade det hæver sig henved 600
Fod. Paa samme Tid sees endnu det end højere Malmbjerg Taberg, en Mils
Vej syd for Jönköping. Endog Toppen af Kinnekullen, helt ovre ved
Vener, skal stundom28

skimtes. Stærke Lysbrydninger viste sig over Vandfladen, saa jeg ikke
altid var vis paa, om jeg saa Luftsyn eller Virkelighed. Hist og her
skræmmedes en stor Vandfugl op fra sin rolige Svømmetur. — "Ved
Stationen Hästholm (i Östergötland) ladedes Kul, og blev Tid til at
spasere mellem Klipperne, Graastens-Kuller næsten uden et Græsstraa. —
Ved Grenna var kommen ombord tre Danske, ovenikjøbet, syntes det,
Studerende. Jeg følte mig som Konge paa Vetter, og var, saa vidt min
Værdighed tilstedte, misnøjet ved at se kjøbenhavnsk
„Jntelligentspøbel" komme ubuden paa min Vej. De tre Fyre blev sat af
ved Hästholm. Men da Skibet derfra gik ret vesterover til Hjo (i
Guldkrogen i Vestergötland), viste det sig, at et helt kjøbenhavnsk
Selskab, Mænd, Koner og Børn, havde praktiseret sig ombord. Disse gav
sig endog i Tale med mig. Og jeg kunde virkelig, med bedste Vilje, ikke
finde andet at sige paa dem, end at de hode ved Kallebodstrand. De gik
med lige til Motala. Men derefter mærkede jeg heller ikke det mindste
mer til Danske; kun at jeg et Øjeblik paa Gjæstgivergaarden i Strömstad
mødte norske Lystturister, der havde et Eksemplar af Kjøbenhavnerne med
sig. Først næstsidste Dag paa Hjemrejsen traf jeg paa en
Jernbanestation Danske, en Herre med Kone og voksne Døtre, hvoraf den
ene hørtes udtale følgende kjøbenhavnske Sætning: „Næ, skal jeg undvære
nogenting, og ikke have det rigtig godt, saa bliver jeg heller i
København." Ingen beslægtet Streng vaktes i mit Bryst. Jeg ved ikke,
hvorledes jeg skulde bringes til at savne Folkefærdet ved
Kallebodstrand — der, som sagt, ikke29

grasserede Nord for Motala. Derimod blev jeg ved idelig at møde
Tyskere, Franskmænd, Engelskmænd, foruden Nordmænd. Danske duer heller
ikke til at rejse i Sverige. Nationale Bestræbelser afskjærer dem det
nemmeste Meddelelsesmiddel: Tysk, Faa levende Sprog forstaar en Dansk
saa lidt af som af Svensk, det mest fremmede i Udtale, Tone og Aand. Af
alle levende Sprog er rent Kjøbenhavnsk maaske det, der forstaaes
daarligst i Sverige. De, der har dvælet i Danmark, forstaar det til
Husbehov; andre saa at sige slet ikke, eller kun strøvis. Paa
offentlige Steder fortolkes (som bekjendt) paa Tysk for Danske. Mine
tre Gentlemen fra Grenna kunde ikke ved Ord gjøre sig begribelige for
Opvartningspigen, og var for moralske til at tale Tysk til en flicka.
Ja hun forstod meget bedre de tre Franskmænd, der slet ikke kunde andet
end Fransk og Engelsk. Jeg lærte mig til et eget Blandingssprog, saa
svenskende som muligt. Uden det kunde jeg ikke hjælpe mig igjennem. Det
hændte sig i en Familie i Karlstad, at jeg først blev bedt om at tale
rent Dansk, men et Par Minuter efter om at vende tilbage til mit
selvlavede Svensk, da man ellers ikke kunde forstaa mig. Rent Dansk til
Bønder er rent spildt. Og dog maa de fleste Kjøbenhavnere være endnu
langt værre farne end jeg. Folk, der bruger flere Timer om Dagen til at
studere Dagbladet og anden Journalistik, saa de tilsidst ikke kan tænke
i anden Stil, de har opnaaet et Slags Kulturdansk, om jeg saa maa sige,
hvis Forhold til Kjøbenhavnernes skandinaviske „Enhedstendentser" jeg
maaske engang kan faa Lejlighed til at sige et Par Smaating om.30

Men jeg var endnu midtvejs paa Vetter. Det gik fra Hjo tilbage til
Østsiden, til Vadstena. Overfor den inderste Ende af den lange
Havnedæmning ligger nede ved Vandet Vadstenaslot eller Vettersborg,
bygget af Gustav Vasa. En Dame betroede mig, hun fandt det „ fidt." Det
maa vel og kaldes en tung, skummel, lang, interessant gammel Kasse. Her
forefaldt den berømte Historie med Gustav Vasas Datter Cecilie. En tysk
Greve, Gjæst hos Gustav, blev om Natten greben i „Frøkenens" rum, efter
Ordre af hendes Broder, Prins Erik, der havde snuset. Gamle Gustav blev
gyselig vred, ikke saa meget paa den Dydsirede, som paa Mester Erik,
der bar sig saa kejtet ad, at Alverden straks vidste det Hele. Det
hindrede ikke Frøkenen paa Vejen til den hellige Ægtestand; hun blev
godt gift med en skikkelig tysk Fyrste. Erik lod til Udsoning for sit
Fejltrin slaa en Medalje til Frøkenen, med Cecilie paa den ene Side og
den hellige Susanne paa den anden.

Det mørknede over Søen. Kl. 11 kom vi til Motala, hvor Baaden skulde
ligge til 4 om Morgenen. Forsøgte forgjæves at sove i Kahytten. Stod
op. Gik Kl. 12 en Tur op i Landet. Kom fra Byen først ind paa Alleen
langs Ostgötakanals Nordside. Mødte ingen uden Pindsvin, der kravlede i
Græsset og over Vejen. Hørte Brusen langt til højre. Maatte være
Motala-Strøm. Gik tilbage til Byen, over Kanalen, og kom til en Bro
over Elven, der farer brusende over Stenene under Broen. Om jeg i
Mørket skjønnede ret, var den der knapt 2 Fod dyb. Tsaafald kan den
neppe tappe nogen overvættes stor Vandmasse af Vetter, hvis eneste
Afløb31

den er. Ialfald drager den kun Vand fra Søens Flade, ikke fra Dybet.
Ingen saa stor Elv fører Vand til Vetter; kun endel smaa Aaer og Bække.
Det forekom

o

mig, da jeg saa Husqvarna-A, at den alene maa bringe ikke saa ganske
lidt. Ellers menes jo, at Vettern mest næres ved Kilder i Bunden. Jeg
fulgte Vejen ved Elvens Nordside. Vildere og vildere farer den afsted,
i store Bugter. Mængde af Fabrikker og Verksteder ligger nede ved den,
og ud over den. De maa tilsammen gjøre utrolig Larm om Dagen. Nu var
alt stille, undtagen Elvens Brusen. Længer frem blev den roligere, og
laa mer bort fra Vejen. Tilsidst syntes jeg i Afstand gjennem Træerne
at skimte et større Vandspejl. Men da Klokken alt gik stærkt til 3,
vendte jeg for Sikkerheds Skyld om.

Atter ud over Vetter i den kolde Morgenstund. Tilbage til Vadstena. Saa
først nordpaa igjen. Karls-borgs Fæstning paa Vestgöta-Siden kom vi
ikke til. Nordligere end Motala saaes et Par Skibe. Indtryk af livlig
Sejlads fik jeg ikke. Der var ensomt ude paa Vetter. Til dens
nordligste Del kommer Lyst-rejsende sjeldnest. Idag, fra Vadstena af,
var kun faa Passagerer, lutter Almue. Danskerne var gaaet fra; ligesaa
Franskmændene. Men det er netop den nordligste smale Del, som er
smukkest og mest vekslende: Skjærgaard med Klippeøer og smale Løb. Paa
begge Sider ligger Nerike, med høje, temmelig vilde, tit skovgrode
Kyster. Tilsidst deler Søen sig i to smale Vige. Vi gik opad den
vestre. Et Sted maa en Trækbro drages fra, for at Skibet kan komme
frem. Til hffijre saaes oppe i Landet stærk Røg fra Jorden;32

man sagde mig, det var en Zink-Grube. — Endelig, mellem 8 og 9
Formiddag, var vi ved den tarvelige lille Træhuseby Askerssund, og
Sejladsen til Ende.

I Gjæstgivergaarden fik jeg straks Skyds: en 2-Hjuls-Kjærre med 1 Hest,
og en 15-aars gosse til Kudsk. Det er ikke let at tænke sig uvarligere
Kjørsel end en sjcjutsgosses. Selv tage Tømmen duer ikke for en Dansk;
det gaar langsommere; og Hesten er ikke skandinavisksindet nok til at
finde kjøbenhavnske Signaler lige saa gode som de svenske. Heller ikke
gossen er glad, naar han ikke har Tømmen. Smaa Pojker (den mindste, der
skydsede mig, var 9 Aar, og havde gjort Tjeneste i 3) har helt
forventningsfuldt spurgt mig, om de fik Lov at kjøre selv. En gyselig
Gjenvej fraregnet, var Vejen god, dog lidt knudret, saa jeg og den
lille Haandkuffert (kapjpsäclc) hoppede i den stive Kjærre. Kappsäcken
vendte snart en Side op, snart en anden. Men begge var vi der endnu, da
Kjærren naaede Stationen Vretstorp ved Hovedbanen. Over Laxå og videre
ad Sidebanen Nord gjennem Nerikes Skove kom jeg ind i

Vermeland

til Kristinehamn, ved en Vig af Vener. En Mand her lærte mig noget om
Dialekten, og viste mig videre til en Lektor i Karlsstad. — Eftersaa
Varnum-Sten; fandt Stephens Tegning rigtig (den Streg, Bugge tager som
den første, maaske vel stor?). Indskriften saa mistænkelig frisk ud.
Foroven er Noget slaaet af.

Jernbanen fra Kristinehamn Nord til Sjöändan er ikke stort længer end
den fra Kjøbenhavn til Klampen-33

borg. Sjöändan er Ladeplads ved Sydenden af eu Række sammenhængende
smale Søer og Vandløb, der ved Hjælp af Kanaler og Sluser er gjort til
en segel-led til Filipstad i Bergslagen (Bjergværksdistriktet Øst i
Vermland), fuldt saa langt som fra Kjøbenhavn til Helsingør. Den tjener
især til Jerntransport. Derop, til Filipstad, tog jeg om Lørdagen.
Sejlvejen (over Bergsjön, Höttsjön, Öjevettern, gjennem Lungsund, over
Søerne Lungen og Daglösen) er af ovanlig natur shönh.et. Ved Sluser
stiges over 50 Fod, saa man paa Daglösen er henved 400 Fod over Havet,
250 over Vener. Jernvejen imellem fører rigelig 200 Fod tilvejrs. — Ved
Lungsund ligger helt nede ved Vandet en gammel stor rød Trækirke,
korsformet, spaan-tækt; Taarnet med langt spidst Spir; Kirkegaard ved;
mange gamle sære Billeder derinde. Saaledes maa vi vel tænke os de
fleste Kirker i Sverige i ældre Tid. I Vermland findes ogsaa
Stenkirker; men Herregaarde har jeg kun set af Træ. — Smukkest af hele
Sejlasen er det sidste, hvor Filipstad ses ved Nordenden af Daglösen;
forrest nede ved Vandet den hvide Kirke mellem høje Træer; Skovhøjder
omkring. Byen er uordentlig strøt og tæt pakket; Husene af Træ, ikke
elegante; nogle af „Sinder" (Malm-Slagger brændte i Form af store
Mursten). Igjennem kommer en Elv, med 3—4 Broer over, ned over vilde
Stenmasser, ellers med dygtig Larm, nu næsten uden Vand. En ud g Dame
sagde, hun troede, den hed Skillerelf. Nu var der stille i den lille
By. Men der bliver tit livligt, især om Vintren, naar Dampbaadsfart
standser (ved Juletid), og Slædeførsel tager paa. Da kan paa

en Dag 5—600 Bondeslæder passere igjennem paa Yej fra Gruberne sydpaa,
eller tilbage. — Jeg kan vare Rejsende ad, at de faar itide tage rum i
Filpesta'. I Mørkningen gik jeg ud af Byen mod Nordøst ad Yej til
Persberg, der straks førte ind i Skov, og bestandig højere tilvejrs.
Ikke 5 Minuters Yej udenfor Byen var saa ensomt som i Lapmarken,
levende Yæs-ner ikke at se eller høre. Da jeg kom tilbage, vilde jeg ty
til det lange røde Træhus i Sidegade ved Torvet, hvor rum for resande
skulde være. Klokken var ikke halv 11. Gaderne tomme. Jeg gik ind ad
flere Indgange, dunkede paa i Iste våning og i 2den. Ikke Spor af Liv.
Løjerligt Hotel for en Kjøben-havner. En pojTte kom travende paa Gaden.
Han oplyste, at man skulde først melde sig i Huset overfor. Vi dundrede
paa der. Ogsaa der uddødt. En Herre kom forbi, og henviste til ångbåt
eller väntsal. Jeg gik til ångbåten. Opvartningspigen stod iland og
passiarede. Hun hørte med Forargelse om noget saa uanstændigt som at
sove ombord. Ja, da jeg aabenbart var en mistænkelig Person, nægtede
hun, at väntsal var til. Hun kunde dog ikke staa sig for mine
Krydsspørgsmaal; og det kom ud, at väntsal var i det lille Hus længer
henne. Men väntsal var lukket. Nu vilde jeg spasere til Persberg, men
mødte samme Herre som før. Han bode netop i dette Hus, og tilbød Sofaen
i Kontoret. Natten var kold; og jeg tog imod. Kulde mærkes ikke saa let
i et velbygget Træhus. Det er ikke som i Kjøbenhavn, i alle de
jammerlige nyere Bygninger, hvor man i Stuen, i Sengen mærker
Afkjølingen stige til henved Morgen. Der var35

lunt nok inde, skjønt Thermometret stod under 8° Celsius om Morgnen
mellem Kl. 3 og 4, da jeg gik ned til ångbåten. Hver Dag steg det til
over 20°.

Jeg burde spenderet nogle Dage paa Bergslagen, gaaet ned i Gruber, især
Persbergsgruberne, de rigeste næst Dannemoras, samt, hvis jeg ikke var
fri for vidslteppelser med Hensyn til Forfatter- ja endog Digter-Idræt,
vandret til Tegnérs Ungdomshjem ved Søen Rämen (en Egn saa sund, at i
Rämsbygden døde, efter Kirkebogen, fra 1701 til 1733, 13 Mennesker i
Alder fra 100 til 118 Aar; nutildags modvirkes den sunde Luft dog af
den usunde „Kultur"). Men jeg rejste aldrig paa den rette orthodoxe
Maade, tildels fordi jeg lammedes ved videnskabelige
Pengebetragtninger. Jeg var ikke vis paa, om Gruber og poetiske
Ungdomsdrømme var de Videnskaber, jeg rejste paa. Saa Kl. 4 eller halv
4 Søndag Morgen gik den videnskabelige Rejse tilbage over Daglösen og
videre ned til Kristinehamn. Nedenfor Lungsund mødte vi mange Robaade,
der stræbte op til Lungsund-Kirke. Ombord var med et Par norske
Studenter, der havde været i Elfdalen og ved Persgruberne, og var paa
Vej til en Brugspatron i Kristinehamnsegnen. Det er ikke sjeldent, at
Nordmænd gjør Vandringer i Vermland. De plejer langsomt, i smaa
Dagsrejser, at bevæge sig fremad, saasom ned gjennem Elfdalen, og være
til Gjæst paa Godserne og Brugene, samt højlig prise svensk
Gjæstfrihed, især i dens antikeste Form, den vermlandske. Det er en fra
Fædrene nedarvet Troes-sætning, at uventede, endog ukjendte, Gjæster er
en svar Lindring i disse Udørkener. Men jeg har Mis-

tanke om, at „civilisationens jätte-steg", i Sverige og Norge, ja i
Vermland, som hos os, med Dampkraft nedtramper disse Levninger af
svundne Tiders ryslige Barbari. Jeg vilde endog give mine Landsmænd det
Raad, at de (for den skandinaviske Ides Skyld) lader, som om Turister,
der lovsynger Gjæstfrihed, i Stilhed regnedes for en Landeplage.

I Kristinehamn maatte jeg „dröje" til ud paa Eftermiddagen, og gik saa
paa Dampbaad over Vener, i straalende Vejr, mellem mange Stenøer, til
Karlstad paa Tingvallaø mellem Klarelvs to Arme, i en frodig flad Egn,
dog ikke helt uden Stenkuller. Elven var ikke sunken saa meget, som i
Tørken ventes kunde. Venern stod desuden højt; i de sidste Maaneder var
den vel sunken lidt, men neppe af Tørken. Baade en Skibskaptejn paa
Vener og Folk i Karlstad paastod bestemt, at Vener er uafhængig af
Tørke og Regn, at den stiger og synker paa 7 Aar tilsammen, med 7 Aar
mellem hver to højeste Vandstande, og mellem hver to laveste. I Vinter
skulde den have staat paa sit Højeste. Jeg hørte senere, oplyste Folk
(der dog ikke bode i denne Egn) ytre Tvivl. Om Vetter siges jo noget
Lignende. — Karlstad er ved at rejse sig elegant og regelformet efter
Branden. Stenbro var endnu i Vorden, og Støven besværlig endog for en
Kjøben-havner, vant til i Blæstvejr at aande mer Støv end Luft,

Opsøgte Lektoren, som lærte mig meget om Dialekt her og ved
Kristinehamn, der er temmelig ens, og neppe synderlig forskjellig fra
Bergslagens, der siges at nærme sig til Vestmansk og Neriksk. Dia-37

lekterne i det meste af Klarelvens Dal og Yest over til Norge kan tages
som en Afdeling for sig, mer lig Norsk. I Oldtiden stod denne Egn tit
under Norges Konge, medens den østlige var lidet beboet. Yermsk er
Mellemtrin mellem Svensk og Norsk, og mellem Opsvensk og Gøtsk. Bestemt
„Klassifikation" finder jeg ørkesløs. Alt Yermsk gjør paa Øret temmelig
lignende Indtryk som dansk Almuemaal.

Hr. Lektoren vilde traktere mig med danske Aviser, dem jeg ellers ikke
saa til i Sverige (kun i Gøteborg fandt jeg Berlingske, i Kafeen i
Göta-Källare). Han gik med mig til en Borger, Søn af danske Forældre.
Ikke var jeg helt inde i Stuen, før en vis Avis (den med allermindst
„Ballast af Alvor og Sandhed") fremmanede for mig selve min gamle
Bekjendt, kjøbenhavnske Hr. Sørensen, livagtig; en liden, tyk,
velnæret, gladelig, selvtilfreds, snakkesalig Person; al Visdommen
synlig sammentrængt i Næsen; Intelligents-pøbel i Extrakt. Jeg hørte
ham ved Kallebodstrand, midt imellem sine andre Adspredelser, medens en
By ved en anden Strand bombarderedes, deklamere om Forsvar til sidste
Mand. Jeg hørte ham pibende paa Vejen til sit Musehul, da der var Tale
om en Bombe gjennem hans eget Tag. Jeg saa Fyren tage til sine
Rygstykker ved Tanken om en blottet Klinge — flad. Jeg saa og hørte ham
atter, da han følte Faren over: Næsen havde samme Udtryk som før; han
deklamerede lige lystig forfra, endnu et Par Toner højere. Modet var
vokset. Det var Hr. Palle Sørensen, der viste sin trinde Skikkelse helt
langt oppe i Sverige.

Ogsaa fra Karlstad af vilde jeg se mig om i Lan-38

det. Vermland er en Fjerdedel mindre end Nørre-jylland, med rigelig en
Tredjedel saa mange Mennesker, flest i Syd og Yest; med kun 3
Smaastæder, de to ved Yener, den største knapt halv saa stor som de
største jydske; desuden en lcöping (Flække), Arvika, mod Yest nær ved
Norge. For noget over 300 Aar siden var vel en Handelsplads paa
Tingvallaø, men ingen Stæder. Landet, bredt i Syd, spidst Nord op,
skraar ned mod Vener, og bestaar af brede låve Skovaase og Bjergflader
fra Nord til Syd, med lange smale Dale imellem, tit temmelig tæt
byggede, Gaardene spredte, sjeldnere liggende sammen i Byer. Gjerne er
hver Ejendom en overvættes lang remsa (Strimmel) fra Dalbunden op midt
paa Aasen, altsaa med sin Skovstrimmel øverst, Ager og Eng i Dalen, der
i gamle (tit ikke saa meget gamle) Dage ligeledes var Skov. Medens der
tit ser folkerigt ud i Dalene, er Aasene ensomme. Sjelden saa jeg et
mørkt Træhus skraalle der oppe. Svedjeland ses tit, sørgeligt og bart,
temmelig højt tilvejrs. Vennerne viser Lvst til „Odling", uagtet den
større Del af Landet duer lidet dertil. Det kan heller ikke tilfulde
holde sig selv med „spannmal" (Korn). „Boskaps-sJcötsel" maa have meget
at sige (dog neppe som i Småland). Hornkvæget er mærkværdig smaat. I
Skovene høres tit Kjøernes Halsklokker. Vigtigst er „bergsbruL:11 og
„sJcogshushällni?ig.u Jern kommer fra Filipstads Bergslag, hvor alle
„Hytterne" er, medens „Brugene" nutildags mest er i den skovrigere Del
Vest for Elven, da de behøver meget Træ og Trækul. Fra Karlstad
udskibes aarlig (til Gøteborg) en 80,000 Centner39

Stangjern og Jernvare, som altsammen iforvejen i Form af tacJcjern
(firkantede Klumper) er ført fra Bergslagen over Kristinehamn og
Karlstad Nord til Brugene, og saa tilbage til Karlstad, saa den megen
Transport gjør de nordligste Brug lidet indbringende. Tømmeret, mest
fra Yestparten, udskibes ligeledes især fra Karlstad, hvorhen meget
flaades ned ad Elven. Paa Skovene tæres mer, end de taaler, saa baade
de selv og Tømmerets Størrelse aftager, idet man mer og mer tyr til for
unge Træer. Ogsaa Trækulforbrug æder af Skovene over deres Evne, efter
hvad man har villet udregne, med langt over 5 Millioner Kubikfod mer om
Aaret, end Skovtilvæksten egentlig tilsteder. Baade med Saugværk og
Jernbrug skal det gaa tilbage. Flere er nedlagt i den senere Tid. —
Skjønt Landet ser dejligt ud, er Yermerne fattige. Ikke faa vandrer ud.
En Bonde nær ved øvre Fryken paastod, at fra hans Sogn var udvandret
100 i et Aar. Idelig høres Klage over „haarde Tider", at man ikke kan
„bjerge sig" i Sverige. Yermerne er nøjsomme, arbejdsomme, haardføre og
stærke, men spinklere end danske Bønder. De lever mest af Havregrød.
Jeg saa dem ikke spise andet end det og Brød. Kommer man ind, kan man
træffe Familien om et aflangt Trætrug, suppende den graagule Grød eller
Velling, og imellem bidende af Knækkebrødet. Kun en Gang saa jeg gumman
i en Gjæstgivergaard skrabe Fisk, som de siges ikke at ynde. Virkelig
gode Husholdere er saa ægte nordiske Mennesker ikke. De kan hurtig leve
op, hvad de længe har spart sammen. For meget gaar i Brændevin, og især
i Kaffe, som de skal have 4—5 Gange40

om Dagen. Jeg kom ind i forfærdelig fattige Huse. De Tider er forbi, da
Sverige havde Mangel paa Fattige. Velvære og Sædelighed viger for
„Kultur." Det er værdt at høre Vidnesbyrd fra 9de til 19de Aarhundrede.
Rembert fortæller, at en rig svensk Dame, omvendt af Ansgar eller en af
hans Disciple, vilde give sit Gods til Fattige, men maatte rejse til
civiliseret Land (Nederlandene) for at finde Nødlidende! Ogsaa Adam af
Bremen vidner med mange Ord om de gode Dage i Sverige. Sven Estridsen
har ikke skildret ham det som et Land, hvor man ikke kunde "bjerge
sig." Legenden om St. Sigfrid priser endog Småland for Velstand. Dog
var Misvækst fordum fuldt saa farlig som nu. I 17de Aarhundrede rejste
d'Ogier i Småland, Ostergötland, Södermanland, Uppland, Dalarne. Han
melder flere Gange om Fattigdom i Bønders, Præsters, Adelsmænds Huse.
Men dog vidner han: „Denne Bondestand er klædt hverken
uhensigtssvarende eller daarlig; jeg mindes ikke i hele Sverige at have
set Nogen nøgen eller laset; de Fattigere forgaar ikke i Elendighed."
„Almuen paa Landet er hverken laset eller forsulten som hos os; mon da
Sverige skulde ligge mildere og heldigere end Frankrig?" Det var paa
den Tid, da det kunde hændes ved Underretter, at der ikke var en Sag
for om Aaret. Lad os nu høre en mærkelig Rejsende efter Midten af 19de
Aarhundrede: han saa mange Spor til Nød og Fattigdom; hørte mange
Klager over, at der ikke var nok at äta; saa mange Lasede, for ikke at
sige Nøgne; hørte siges, at i Norrland var af sidste Misvækst omkommen
1000 Mennesker. — I Sædelighed staar Vermland, som næsten41

hele Sverige, nu lavt. Uægte er i Sverige hvert 10de Barn, i Danmark
hvert 8de; men for 100 Aar siden i Sverige ikke hvert 30te. Mest
forbausende er Kulturens Kjæmpeskridt i det Pædagogiske, det 19de
Aarhundredes stærkeste Side (især dog i Danmark). Svenske
Autobiografier vidner om 18de Aarhundrede, at Skoleungdommen var
ukjendt med Usædelighed, ja ikke vidste af „Inklinationer" at sige; at
en gosse ved slige Tilbøjeligheder vilde blevet „en Rædsel for sine
Jævninge." Det var gamle Dages Barbari.

I Vermland er Rejse mellem Øst og Yest besværlig (hvori Jernbanen, naar
den bliver færdig, vil gjøre Forandring). Men der er nemme Baadveje,
nutildags Dampbaadsveje, langt Nord op, navnlig 3 større, 1 øst for
Klarelv, den til Filipstad, 2 vest for Klarelv, der selv paa Grund af
de mange Fosser kun er sejlbar de nederste 2J/2 Mil dansk, og et Stykke
længer oppe. Den vestligste Sejlvej er den fra Yener ad Byelf og Søen
Glafsfjord til Arvika. Den mellemste, der fører længst mod Nord, er
Frykens. Fra Karlstad sejles ad Klarelf til Ladeplads Lyckan, hvorfra
kjøres 1% Md til Frykstad Ladeplads ved Sydenden af Søen Fryken, som
man sejler paa fra Ende til anden en 11 danske Mil. Frykens Flade er 50
Fod højere end Veners, vel indtil en- dansk Fjerdingvej bred, tildels
meget smalere, 2 Steder saa smalt Løb, at den regnes som 3 Søer: øvre,
mellem, nedre Fryken. Dybden større end Vetters. Der siges at leve en
Fisk. som ellers kun findes i Ishavet. Man skulde ikke tro, at her
nogensinde blev farligt at sejle. Dog var Damp-baaden forleden Yinter,
før det frøs til, i største Nød,42

idet den fik rasende Nordenstorm imod ned mellem Bjergene med Frost og
Snefog, hvor det var umuligt at vende eller søge Land; maatte blive ved
at gaa imod med største Fare for at rende paa Klipperne i Tykningen.

Onsdag Formiddag ad Klarelf til Lyckan. Den lille Jernvej derfra til
Frykstad er nok den ældste i Sverige. Paa slige Smaajernbaner mærkes
ikke til Pedanteri. Den til Sjöändan spaserede jeg paa langt op i
Landet, og stod tilside for Togene som for Sporvogne i Kjøbenhavn. Paa
den til Frykstad gjorde et Par pojker Tjeneste ved Lokomotivet. Jeg sad
paa aaben Yogn mellem flickor og gummor. Ved en grind standsedes for at
sætte 1 Passager af, et Fruentimmer, som steg op ad Skrænten, da hun
meel et vendte sig og raabte til Toget, det skulde standse igjen: hun
havde glemt Parasollen. Det standsede. En Passager stod ud, bragte
Parasollen cdlraödmjukast, stod ind, og vi rullede videre.

Luften havde i Karlstad været utrolig klar og gjennemsigtig; ikke Spor
af Dunst paa Himlen Døgnet rundt. Saaledes blev det ved, medens vi gled
paa den smale spejlblanke Sø mellem skovgrode Bjerg-strande, især
storslaaede og vilde ved øvre Fryken, men ikke saa vekslende som paa
Filipstadsvejen. — Ombord var en Docent fra Upsala, af hvem jeg vilde
have praktiske Oplysninger, bl. A. om Drikkepengesystemet. Hr. Docenten
saa i mig en avanturier, der vilde afknappe svenska folket en Del af de
lovlige drichsp ennin g ar; han gav Meddelelser med diplomatisk
Tilbageholdenbed. Dog fik jeg saa meget ud, at43

hvor man i bedre, om ikke just høj fornemme, Huse ligger 1 Nat som
Gjæst, er det passende at give 1 svensk Rd.; ligesaa til den, der
kjører En en Mils Vej. I Hoteller og Gjæstgivergaarde tror jeg gives
lidet, tit selvfølgelig intet. Kun i Gøteborg mærkede jeg til taxerede
Krav, idet der forlangtes 25 Øre til Pigen og lidt mindre til
Skopudseren. Mamseller i SV eit serier, Hoteller, Dampbaade, indhøster
vist en god Del. Den livlige, nærgaaende Kommers, som svenske Herrer er
noget henfaldne til, med den oprigtigste Ligegyldighed for Tilskuere,
tyder paa, at der falder mer end slantar, eftersom Venskab er for
dyrebart et Gode til ikke at være i Pris.

Ved Nilsby kom ombord en Professor fra Stockholm med Familie, paa Vej
til sit Gods Öjervik paa Vestsiden af Mellem-Fryken. Docenten og jeg
indbødes derhen. Foreløbig sejlede vi begge videre, gjennem det smale
Sund med byn Sundsvik til venstre, Sunne Kirke og Fryxells Præstegaard
(rød og af Træ) til højre. Jeg var endnu saa uvidende, at jeg (med
Hensyn til Tilbagevejen) hørte ad, om der var god Gjæstgivergaard i
Sundsvik, og forbausedes ved det Svar, at der var ingen; jeg skulde
spurgt, om der var rum for resande. — Videre ad øvre Fryken, forbi det
høje vilde Tosseberg til venstre, og til Fr juksande, hvor der ligger
en Samling Træhuse: Torsby. Langt i Baggrunden, mod Nord, Vermlands
højeste Punkter, indtil 1000 Fod over Havet. Mellem Træer et spidst
spaantækt Trækirketaarn, lig det ved Lung-sund. Stor rød 2-etages
Præstegaard, hvor Lektoren havde raadet mig at søge Fryksdalsdialekten.

(Iste Sal) hjemme, men udialektisk; gik fra ham efter 5 Minuters Yisit.
Vicepastor (Stuen) ude. Traf ham siden paa bruket, punschende med
Forvalteren, og var saa barbarisk at trække ham ned paa Darnpbaaden, og
examinere ham lidt, skjønt han ikke udgav sig for særdeles kyndig. —
Heller ikke her Gjæstgivergaard; men rum hos Skolemesterens.

En 4—5 danske Mil nord herfor begynder Finn-sTiOgarne, söära og norra,
og naar til Yermlands Nordende, vel 12 Mil, Skovland med mager Jord,
hist og her ryddet af Finner, indvandrede for 300 Aar siden. De naar
ind i Norge, saa der er ogsaa norsk Finskov. Finske Bygder (nu
forsvenskede?) findes længer syd i Yermland, saaledes en i Sunne
Pastorat. Næsten alle Finner i disse Egne kan tale Svensk eller Norsk.
I svensk Finskov er Gudstjeneste svensk.

Da jeg hørte ad i Torsby, hvorledes jeg skulde rejse i Finskov, fik jeg
temmelig underlige Fremstillinger. Nogen mente, der var kun Skovstier,
hvor det var umuligt at finde om uden Vejviser. Der er imidlertid nord
op gjennem Landet en Kjørevej (bøjer ind i Norge) med
„Gjæstgivergaarde" ved, saa først borte fra den behøves Vejviser.
Bestemt mentes, at en Uges Tid kunde medgaa, og især, at Proviant
nødvendig maatte medføres, altsaa kjøres og bæres. Det blev denne Gang
for dyrt. Jeg vilde se mer end Vermland, og besluttede, at Turen til
Finskov skulde koste saa godt som Ingenting, og fik blive en fransk
Visit.

Torsdag Formiddag, omtrent Kl. 8, medens Hr. Docenten, der vilde fiske
i Fossen, endnu laa og sov,45

tog jeg Stok i Haand og spaserede Nord paa, forbi Trækirken; først
gjennem et tæt bygget Strøg; saa en Mils Yej over en Skovaas; saa til
langt ud paa Eftermiddagen et bredt, tildels nogenlunde tæt bygget
Dalføre; Elv i Bunden hørtes mer end den saas; høje mørke Bjergdrag til
Siderne. Da jeg havde gaat henimod 3 danske Mil, mærkede jeg første
Gang den ubehagelige Mangel paa Vejviserpæle ved Skilleveje. Kart havde
jeg ikke. Et Par forskrækkede Smaaflik-ker, der dog beroligedes ved
slanter og blid Tiltale, viste mig galt, ad Vejen til højre (rimeligvis
til Väg-sjöfors), hvad jeg dog snart fik rettet. Vägsjöfors Jernbrug
laa langt nede i Dalen nær ved Sydenden af en smuk Sø, der blev ved
meget længe. En gumma paa Vejen undredes, at man havde „sendt mig saa
langt nord op alene", og bød mig, med forskjellige Komplimenter over
min Person, hjem til en overvættes fattig Rön oppe i et Krat til
venstre, for at jeg i den trykkende Hede kunde faa hallt brunnsvatten
af en „hcilsebrunn" ikke langt borte mellem Granerne. En gammel Mand,
et ungt Fruentimmer, og et Par Børn laa til Sengs, og for forfærdede op
ved at se mig. „Hälsobrunnen" var en liden Kilde under Bjerget med
umaadelig koldt rødt Jernvand. — Der var kuu ringe Færdsel. Til over 4
Eftermiddag mødte jeg neppe mer end 2 eller 3 Kjærrer. Der kunde gaa
Timer imellem, at jeg traf Gaaende. Mellem 4 og 5 kom jeg, hinsides
Hvitsand Trækirke, ud af den bebode Verden, om jeg saa maa sige. Vejen
bøjede til venstre, mellem to Søer, hvor jeg forgjæves søgte Sted dybt
nok til at svømme; og straks ind i mørk Skov,, som46

blev ved Resten af Dagen. Langt inde, paa en ryddet Plads, borte fra
Vejen, laa et Hus af halvtilhugne Tømmerstokke, mørkt, askegraat, som
umalet Fyrretræ bliver i Luften; uden Glasvinduer; underlig uhyggeligt,
melankolsk, som et Sted, hvor man kunde dømmes til at henleve en
haabløs Tilværelse. Mon det skulde være et finsk porte, der saa
saaledes ud? Jeg blev staaende, men blev ikke enig, om det var
Menneskebolig, eller til ukjendt Brug. Senere holdt i Skoven en Kjærre
med to Mænd, den ene ældre, den anden en ung Karl. De tiltalte mig
straks paa Svensk, ivrig og nysgjerrig. Jeg hørte, jeg var i Finskov.
De var Finner. Den Gamle bode i det sørgelige Torp, jeg havde set i
Skoven. Den Unge tilbød at tage mig med op til Kristinafors Jernbrug.
Det var Omvej, men ikke lang; neppe et Kvarters Kjørsel ad en Sidevej
til venstre. Han var liden, stumpnæset, med bred Mund, graa Øine; meget
livlig og snaksom; spurgte allehaande om Danmark; han vidste hvad
Danmark og Köpenhcimn var; viste sig saaledes bedre underrettet end
nogle blandt de svenske Bønder i det nordlige Vermland. Han blev meget
fornøjet ved 25 Øre, og rystede mig trofast i Haanden. Ved Jernværket
saa jeg mig lidt om; talte med en finsk Flikke, der gik med et Krus
multron (store gule Bær, af Form som Bringebær; Smagen tranet, og ikke
synderlig behagelig) ; jeg gav hende nogle Øre for en Haandfuld. I
Kjøkkenet i Hovedbygningen gav jeg Pigen dricJcspenningar for at
traktere mig med et Glas af Brugsforvalterens Melk, som jeg nok kunde
trænge til. Om Formiddagen havde jeg rigtignok i en „Gjæstgivergaard"
faat et47

Krus Melk med et Par Mundfuld af et Rugbrød, ikke Knækkebrød, men
blødt, bagt i Form som en liden Møllesten, „ikke godt, men dog til at
spise." En Gang til, om Eftermiddagen, havde jeg forlangt Melk, men
faat den saa ubehagelig, med smudsig Afsmag, at jeg ikke kunde drikke
den. — Ad et Kjørespor gik jeg Gjenvej tilbage til Landevejen, og
videre mod Nord. En liden kvik brunøjet finsk pojke traf jeg i Skoven
og snakkede med ham (spurgte ham bl. A. hvad Graner hed paa Finsk;
Svar: manduja, ikke, saa vidt jeg kunde høre, mcendyjæ, som der staar i
Ordbøgerne). Landskabet blev vildere, og synteä endnu ensommere end
før. Store Bjergdrag. Vejen stærkt bakket. Alt var friskt og grønt
heroppe; Græs og Mos ikke svedet; Jorden ikke udtørret, saa tynd den
laa over Stengrunden. Saa nær under de norske Fjelde var faldet Regn.
Et Par Mil syd for var Tørken som i det øvrige Sverige. Her var vel
tørrere end andre Aar, men ikke som til Misvækst. Under Granerne ved
Vejen, mellem de utallige Stenblokke, voxede Blaabær i utrolig Mængde,
store, saftige, velkomne efter Dagens Sultekur. Jeg kunde sidde længe
paa samme Blok og plukke som rappest uden at flytte mig; saa fulde var
Buskene, Et Par Gange kom jeg forbi de triste finske porter. Hvis
Flatås Gjæstgivergaard saa saaledes ud, var det maaske bedre at sove
ude. Jeg raabte op til en gumma, der slæbte Kvas paa Ryggen op til et
porte, hvor langt der var til Flatås, og fik det ulystelige Svar „2
fjärdingsväg" (d. e. 3 Fjerdingvej dansk). Jeg vidste ikke, hvor tidlig
Finner gaar til Hvile, og skyndte mig for at naa derhen før 9; saa
kunde jeg48

jo skjønne, om jeg vilde ind eller ikke. Jeg havde stor Skræk for at
sove i et pörte, da jeg bildte mig ind, der maatte være gyselig svinsk
og fuldt af Utøj. Finnerne er imidlertid forholdsvis renlige, langt mer
end ventes kunde i saa ryslig Fattigdom. Naar man ikke kan trække
Vejret i danske Bondehuse, var det ikke underligt, om det var lige saa
i disse Hytter. Her lever man, foruden af Surmelk og Havrevelling,
blandt Andet ogsaa af Barkbrød, Græsbrød, Syrgræs-brød, Mosbrød,
Avnbrød, Halmbrød, Benbrød (det sidste er virkelig malede Knokler med
lidt Mel i). Tit, naar Forældrene er ude paa Skovarbeide eller anden
Tjeneste, bliver Børnene ene hjemme, Dage og Uger. Kommer Forældrene
ikke hjem itide, har det hændt, at Børnene er sultet ihjel; er der
flere, dør da det ældste først, idet det ufravigelig giver det mindre
sit, naar Føden begynder at skorte. — Solen var borte. Landskabet
skumlede. Det var gjennem slige Egne, „gjennem en Skov paa 12
rastergjennem „endnu en Skov lige saa lang", hvor „ingen Føde fandtes
uden vilde Fugle og Elsdyr", at Kong Sverre togede gjennem Vermland
1177, paa Vej fra Viken til Dalarne, og videre tilbage til Norge. Mulig
drog han gjennem nuværende „Finskov", skjønt det er fuldt saa rimeligt,
at han ved Vägsjöfors, eller allerede ved Sunne, gik over i Elfdalen;
og derfra videre over til Målung i Dalarne. — Endelig, henved 9, saa
jeg til højre, udenfor en liden forfærdelig Sidevej, „tåvla" (tavlen),
den første med læselig Indskrift: „Fiatåsens gästgifvaregård.',L Det
var Tavlen. Men hvor var Gaarden? Gjæstgivergaarde havde ogsaa før paa
min49

Vej ligget i gaadefuld Afstand fra Vej og Tavle. Jeg stavrede da ad
Sidevejen, over Stene og Huller. Men den førte ind i et mærkværdigt
Vildrede af Staver-gjærder og Led, saa jeg vendte tilbage, gik bedre
frem ad Landevejen, og gjorde saa et Indfald i ret Vinkel gjennem
Birkeskov, over Gjærder, gjennem Led, til jeg, lidet højere end Vejen,
og paa samme Rygning som den, stod paa „ Flat-åsu: en lav, bred, flad
Aas, ryddet, livor der viste sig en hel finsk Landsby, over en Snes
porter („rökstugor"). Rundt om bølgede høje gran- og fyr-klædte
Bjergaase og Bakker med Skovdale imellem: Skov, saa vidt Øjet naaede;
kun hist og her en aabnere Plet. Mellem porterne laa smaa Jordstykker,
omhyggelig dyrkede, med Byg, Havre, potatis og Hamp, alt friskt og
triveligt. En sær Mangfoldighed af Stavergjærder snoede sig om
Landsbyen. Jeg gik til nærmeste Hus og talte op til to halvvoksne
flikker i et Loftrum. De vilde skjule sig, men fandt det ugjørligt at
blive usynlig i et saa lidet Rum, bultrede ned ad Stigen, og flygtede
af alle Kræfter, til de var af Syne. Jeg gik videre, og traf en Klynge
Folk, passiarende, hvoraf Enkelte ligeledes syntes paa Vej til at
forskrækkes. Mandfolkene holdt dog Stand trods Faren, og viste mig til
„Gjæstgiver-gaarden", det største af alle Husene, hvad jeg endnu ikke
vidste maatte være et Tilfælde for den Uge, da jeg først to Dage senere
kom efter, at „Gjæstgiveri" flytter om mellem flere Huse skiftevis. Her
vilde man først aldeles ikke tro paa, at jeg vilde være der om Natten.
Med nogen Vantro hørtes ogsaa andre af mine Meddelelser; saasom at jeg
var kommen saa langt

nord paa bare for at se paa Sverige (naturligvis blev jeg frittet om
mine Hensigter); ligeledes, at jeg var gaaet paa en Dag fra Torsby til
Flatås (en god Del længer end fra Kjøbenhavn til Helsingør); gumman og
en flicJca lo ligefrem ad denne Paastand; Mandfolkenes Holdning var
lidt mer diplomatisk. En 7—8 Mennesker havde trængt sig om mig i Døren,
nysgjerrige, ivrige; de morede sig aabenbart som ved et sælsomt Besøg.
Størst Fornøjelse havde en liden kløgtig pojke, fordi han kunde bedst
snakke med mig, og fik saaledes Forestilling om sine egne overlegne
Evner. Ellers var Finnerne snart sagt lettere at forstaa end vermske
Bønder. Dog med Forskjel. Et Par af de yngste havde maaske endnu ikke
Øvelse nok i Svensk. De Finner, jeg saa, var i det Hele hverken
paafaldende mindre eller spinklere eller anderledes udseende end
Vermer. Bred Mund og Stumpnæse ikke eneraadende. Nogle havde brune
Øjne, hvad heller ikke er sjeldent blandt Vermerne. Dog saa jeg ikke
her det ejendommelige vermske Ansigt, som ellers langt fra alle, neppe
de fleste Vermer har, men som dog idelig dukker op, og som jeg mente
ikke at have set udenfor Vermland; det kan selvfølgelig ikke beskrives
i Ord, da det jo ikke er nok at sige, at det er et langt, regelret,
magert Ansigt, med stor, temmelig lige, dog tit nedtil noget sværere
Næse, høj, men ikke bred Pande, store Øjne, og et noget tungt, passivt,
uenergiskt Udtryk. — Huset var forholdsvis stort, og saa indeni ikke
saa yderlig nødlidende og uhyggeligt ud, som jeg havde ventet. Grumman
viste mig et stort rum paa hver Side af Indgangen, ligesom i vermske
Huse (Indret-51

ningen var ikke egentlig finsk). I det til venstre var Varme, men ingen
Røg. Et lidet Barn laa og bagtes paa en Hylderand af Ildstedet, hvad
jeg ikke kunde bare mig for at sige var meget usundt. I Værelset til
højre var heldigvis ingen Ild; Birkeløv strøt paa Ildstedet; Luften
kjølig og ren; Gulv og Bænke taa-lelig rene, saavidt jeg i Skumringen
kunde se. Jeg smagte paa noget Melk; samme smudsige Smag som før; jeg
kunde ikke drikke det. Som en af Landets Mærkværdigheder viste gumman
mig Brød af malet Rughalm, graagult, bagt i en Skive, tyndere end
almindeligt Knækkebrød, ikke tykkere end Pap; det var som Pap eller som
Støv i Munden; men de kan skrue det i sig. Det var sandt, som sagdes i
Torsby, at man her maa have Føden med selv. Folkene lod sig endelig
overbevise om, at jeg vilde blive; men de vedblev at ytre sine
Betænkeligheder ved, at dette aldeles ikke var et Sted for mig. De
sagde, at de ikke vilde have noget for Natteopholdet, som jeg vilde
betale forud, da jeg vilde gaa Kl. 3. Jeg gav dog gumman en 50-Øre (en
halv svensk Riksdaler 24 Skilling dansk), som syntes at overraske
hende; hun tog min Haand og rystede den, kaldte det „en stor Mynt", og
„allt för mycke." Klokken var vel 10; og vi gik til Ro, jeg i Stuen til
højre. Jeg bad dem lade Husdøren aaben; men de brugte slet ikke at
lukke. Jeg vilde nødig gjøre noget, der kunde mishage, men kunde ikke
overtale mig til at tage andet af end Støvlerne, tog tilmed en tynd
Rejsehue paa Hovedet, som jeg førte med i Lommen netop for at undgaa
umiddelbar Berørelse med utiltalende Sengklæder. Jeg tror

ikke, der var Lagner; dog var vist i min Seng bredt noget Lærred; men
jeg busker det ikke nøje. I Sengen bagved min lagde sig to unge
Mennesker, en Karl og et Fruentimmer. Jeg var lige ved at forøge mine
Kundskaber ved at spørge, om ae var gift, men lod være, for at
Spørgsmaalet ikke mulig skulde blive en Kritik. Utøj udeblev aldeles.
Ja det var første Gang i Sverige, at min Søvn ikke forstyrredes af
Fluer.

Kl. 3 stod jeg op. De andre sov. Jeg tror ikke, at nogen mærkede mig
gaa. Alting ude laa dødsstille i det graa Lys. Det var fugtigt og
koldt. Taager steg op af Dalene, hist og her, sagtens ved Vandløbene.
Himlen var klar; dog drev enkelte Dunster hen under den fra Vest. Det
blæste altsaa lidt i højere Luftlag. Hernede rørte sig ikke et
Græsstraa. Kornet paa Agerpletterne hang vaadt og tungt, som i Søvne.
Den hvide Lysning i Nordøst syntes det vaag-neste næst efter mig selv .
. .

'while the village still was sleeping, and the fog lay on the river
lilce a ghost that goes at sunrise.

Jeg forsøgte at gaa Gjenvej skraat syd ned til Vejen. Men efter at have
arbejdet mig over Gjærder og Led kom jeg i fejl Retning i Skoven; og da
Vanskelighederne blev for store, vendte jeg tilbage (det var mig ikke
engang muligt at finde samme Vej tilbage) til Landsbyen. Den laa endnu
lige stille og lydløs, om end lysere, da over en halv Time var gaat.
Jeg gik igjennem den, og omtrent til det Sted, hvor jeg var kommen op
til den om Aftenen, og saa tværs bort over, til jeg naaede Vejen. De
porter i Skoven,53

jeg kom forbi igaar, laa endnu lige saa stille og livløse som
Landsbyen. De saa ud, som om der sidst havde været Mennesker i dem for
halvhundrede Aar siden. Jeg begyndte snart at sinke mig med at plukke
Blaabær. Jeg sad paa en Sten mellem de alenhøje Blaabærbuske og
grundede over, hvorfor Finnerne ikke spiste lutter Blaabær heller end
råghalmsbröd, paa denne Aarstid; hvorfor de ikke sendte Børnene ud at
sanke dem til Yinterføde. De maatte jo hurtig kunne samles i tøndevis,
og tørres. Det var da ligesaagodt som Rughalm og Græs, og ikke dyrere.
Tørre Bær maatte endvidere kunne males og bages lige saa godt som Halm
og Græs, og kunde i det aller mindste sætte Smag paa Halmbrød,
Græsbrød, Mosbrød, Lyngbrød og Benbrød. Det syntes saa slaaende klart,
at jeg kunde have vendt om til Landsbyen, en Mils Vej, purret Finnerne
ud, sammenkaldt en Folkeforsamling, og forkyndt den ene saliggjørende
Lære om Blaabærbrød. Men hvorledes kunde det gaa en Mand, forud for sin
Tid, naar han traadte op i en Folkeforsamling. Man vilde lytte med
Fordom og Vrangvilje; skottende Blik vilde telegrafere om Tilbøjelighed
til at udtale „den offentlige Mening" paa en af de sædvanlige Maader.
Sæt nu, at under slige Omstændigheder traadte frem en anset og
indflydelsesrig Fin, en Tillidsmand, en Folkeleder, som med vægtig Røst
bad det finske Folk betænke, hvor unationalt Blaabærbrød vilde være,
eftersom det ikke vilde tynge nok i Maven. Den første og væsentligste
Egenskab ved det daglige Brød var Vægt. Og her kom nu en, han vilde
ikke sige Landstryger, og vilde indføre: Undervægt. Han vilde ikke54

minde dem om, hvad Slags Tiltro de selv igaar havde skjænket samme
Persons megen, og mildest talt højst besynderlige Tale. Virkningen af
saa parlamentarisk Taktik kunde forudses. Jeg tog det Raad at svælge i
Frugter alene, og lade Andre tygge Halm. — Først mellem 7 og 8 kom jeg
til det Kjørespor, hvorad jeg igaar gik fra Kristinefors, og vilde
oprigtig talt atter tilvende mig et Glas Melk. Men denne Gang blev jeg
attraperet af Fruen i Kjøkkenet, og meget artig budt ind til en Kop
Kaffe, og forlod Huset ad Fordøren. — Himlen var bleven mindre og
mindre klar. Da jeg gik fra Jernværket, var den helt overtrukken med
tykke mørke Skyer, og enkelte Draaber faldt; snart tættere; og ikke et
Kvarter var gaat, før det skyllede som Skybrud (heldigvis havde jeg
Regnkappe med i Rem). Saaledes blev det ved over 4 Timer, af og til med
vældige Tordenskrald, som altid lød noget borte, oppe ved Bjergene. Da
jeg kom ud af Finskov, saa jeg Skyerne komme væltende ned gjennem
Dalene, skjulende det mellemste af Bjergaasene, medens den øverste Rand
ragede op over Skyerne. Andre Skylag drev langt højere tilvejrs, højt
over Aasene. Paa Bjergene syntes det tit at øse endnu langt voldsommere
end i Dalene. Granskovene deroppe kunde blive helt borte i Regn og
Damp. Efter 12 sagtnede Regnen, og standsede senere, da der kom endel
kold Blæst. Himlen blev graa hele Dagen. Jeg mindes ingen sværere Regn.
Og den strakte sig vidt over Vermland. Men den forslog kun lidt. Et
eller to Døgn efter var Jorden lige tør, Vandløbene lige fattige.

Først henved 6 naaede jeg Torsby, hvor jeg straks55

satte Skolemesterens Kone i Virksomhed, da jeg siden halv 8 kun havde
faat et lidet Krus sur Melk. Jeg kunde jo i hvert Hus have faat
Havre-Velling eller -Grød (Havre kogt i Vand). Men denne Kost har jeg
oprigtig talt altid nøjedes med at se paa. Imidlertid havde jeg naat
min Hensigt, at Turen ikke skulde hindre andre Togter: den kostede
neppe over 5 Mark dansk, skjønt Finnerne regnede mig for rundhaandet.

Paa Kristinefors Brug havde jeg hørt, at jeg ved Vägsjöfors kunde gaa
over til Elfdalen (3 danske Mil), og havde vel gjort det, om Vejret
havde været bedre. Jeg er ellers ikke saa bange som andre Turister for
at vende tilbage den Vej, jeg er kommen; jeg ynder at se de samme
Steder igjen. Jeg maatte jo desuden dog tilbage til Torsby, hvor mit
Tøj stod. — Næm-mest besøges Elfdalen ved at tage derover fra
Fryks-dalen og dens nordlige Fortsættelse, enten ved Vägsjöfors, eller
ved Sunne, eller syd paa ved Nilsbjr (naar man vil se Dejefors). Drage
langs op eller ned ad Elfdalen er vidtløftigt.

I Torsby var Ingen at tale med; Docenten rejst videre til Bekjendte i
Egnen; Skolemesteren hele Tiden i Karlstad. Jeg kunde ikke gjøre andet
end sidde i Skolestuen, drive om, og gaa tidlig i Seng, og havde endda
ondt ved at sove efter den lange Vandring.

Lørdag gik med at rejse Landvej vester om øvre Fryken fra Torsby til
Sundsvik, skydsende det meste af Vejen. — Den Dag fik jeg endelig lært
hele Lærdommen om Skyds og Gjæstgiveri. Det paahviler et helt hemman og
skifter gjerne mellem flere Gaarde, som jeg opdagede om Aftenen, da jeg
saa en Mand56

flytte Tavlen hen for et andet Hus. Hum (tiest til 75 Øre Natten) skal
ydes, ogsaa Føde, t. Ex. Havre-velling, Knækkebrød. Tit kan faas Melk,
ogsaa 01 og SvagdricJca (tyndeste 01). Enkelte Gaarde paa meget søgte
Steder er bedre forsynede, men dyre. Yærelse og Sengklæder plejer at
være renlige, især da mod det danske Svineri, som jeg mindes endog fra
Kjøb-stæder (t. Ex. Helsingør). Det væsentlige ved Gjæst-givergaarde
er, at de er Skydsstationer, pligtige at skaffe Hest (80, 100, 120 Øre
en svensk Mil) og ultdon (5—6 Øre Milen for Kjærre). „Entr epr ener ad
sJujllts" er dyrest: Gjæstgiveren „entreprenerer" ikke at lade nogen
Rejsende vente over en Time, og maa altsaa betales bedre. Uagtet Bonden
ikke kan siges at faa for meget for dette Hoveri, der kan jage ham fra
Søvn eller Arbejde, er det, ved cle store Afstande i Sverige, en dyr
Historie for Smaafolk at skydses. Yed den idelige Yenten gaar det sent
trods den raske Kjørsel. Jeg kunde stundom vinde Tid ved at gaa. Bud
forud fra Station til Station for at forebygge Venten koster
selvfølgelig særskilt. Almindelige Drikkepenge er 5—6 Øre Milen. Hvad
Gavn Klager i „Bogen" gjør, ved jeg ikke. Bestemt Klagegrund (bortset
fra Bagateller, som at Sæletøj stadig gaar itu) oplevede jeg ikke, da
Venten indtil 1 Time, og ved „o entr epr e-neradu indtil allermindst 3
Timer, ikke er gyldig Grund. Gaar man og lader en gosse bære Tøj, gives
passende halve Skydspenge foruden Drikkepenge. — Den Rejsende gjør sig
ikke yndet ved at kjøre selv (som han har Ret til, under eget Ansvar
ved Uheld). Dog blev jeg denne Dag bedt om at tage Tømmen selv af en57

nydelig flicke paa sjöttan med det føromtalte vermske Ansigt, altsaa
ikke livligudsende, men, som mange af Vermerne, livligere i Tanke og
Tale, end man skulde vente. Hendes Gang tør jeg ikke rose. Yed hver
Bakke op hoppede hun af, uden at Kjærren standsede (gjorde hun det ikke
straks, tilkjendegav Hesten sin obéldtenhet). Det kaldte hun at ,,gå
tur." Og hendes Gang var, som om hun aldrig gik andet end Tur op ad
Bakke. Men ellers viste hun saa megen Anstand, ingen Dame kunde
conversere penere, at jeg første Gang ordentlig var flau ved at sidde i
Kjærren, medens hun gik. Næste Gang gjorde jeg Mine til at springe a.f
først. „Ndj, för dilt äeu raabte hun, med en Tone, som jeg vilde
indføre den omvendte Verden, saa Forsøget opgaves. Men hun sagde ikke
noget til, naar jeg paa særdeles vanskelige Steder stod af efter hende,
saa Hesten kunde skaanes. Hun havde desværre ikke stor Respekt for den
hellige Ægtestand, som hun aldrig vilde have med at gjøre; den var my
eke större träldom. Ikke desmindre bliver hun vist snart bortført,
bogstavelig, hvis ellers Skik og Brug i Fryksegnen er som i Elfdalen,
hvor Frieri bestaar i Bortførelse, hvorom Axelsons Vandring i Elfdalen
har endel, saasom: „ Vid Letafors bruk, på Dalby Finnskog, sekickades
en piga från köket, för att på kontoret ge herrarne matbud. Det var om
qvällen, och vid vintertid. Men just nu befunno sig ett par DaTby-dr
angar med häst og sidda nedom gården; och innan tjensteflickan uppnått
kontors-byggnaden, hade de öfverrumplat henne, och forde sitt byte till
åkclonet. Hon kom först andra dagen58

åter.'" .... „Sjelfva resan s träc ker sig vanlig en blott till några
fjärdingsväg, hvarefter man antin-gen artigt skjutsar jåntan tillbaka
till hennes hem-vist, eller och låter henne stiga ur åkdonet och
spatsera hem. Det senare år icke det såmsta-, ty ju värre kårestan
blifvit tilltygad, dess starkare skcdl kårleken varaDenne paa de
sjöttan blev ikke bortført, medens bun skydsede mig. Heller ikke havde
jeg Held til at se nogen anden Bortførelse. — Jeg har ligesom en
dæmrende Mistanke om, at Bonden med det selvsamme Ansigt i ældre Udgave
havde uagtet sit aandsfraværende Udtryk gjort Iagttagelser over min
Personlighed, og var kommen til det Resultat, at jeg ikke var
uimodtagelig for Bestikkelse, særlig i Drikkepenge, og at den paa de
sjöttan maatte kunne øve Indflydelse paa min Yestelomme. Maaske gjør
jeg ham Uret. Desuden tog han fuldstændig fejl. Derimod indsaa jeg ved
egen Eftertanke, at jeg ikke kunde byde Egnens sikkert nok mest
feterede Skjønhed 5 Øre. Jeg gjættede paa, at hun ikke vilde blive
synderlig overrasket ved en 5O-Øre. Det var Umagen værdt at gjøre
Prøve, bare for at faa det at vide. Medens jeg betalte for Hest og
Kjærre, listede jeg to 25-Ører op af Yestelommen, og gav hende først
den ene. Hun klarede saaledes op, medens hun sagde „ä allt de'1 te
mæjat jeg allerede trode, jeg havde taget fejl.

„Ilva ä de' meste, ni har fått nånsinn?" „24 skilling" svarede hun
forlegen (d. e. 50 Øre). Jeg gav hende den anden med. Og saa tog hun
min Haand og rystede den trolig, det sikre Tegn paa belåtenhet.

Egnen er bjergfuld, besværlig at kjøre i, tit øde59

og mørk. Der kunde gaa Timer imellem, at Hus eller Menneske saas. Paa
en „videnskabelig" Afstikker vester ud kom jeg ind paa en ganske ry
slig Kjøre vej. Jeg lod kjøre om til en Bonde og nämndemann, som jeg i
Karlstad havde hørt ejede en ældgammel haandskre-ven „Lovbog", som han
morede sig med at granske. Jeg tænkte paa at meddele Vindbeutlerne i
Kjøbenhavn med vigtig Mine, at nu vidste jeg, hvad Lov Vermland havde i
„Middelalderen." Bonden var ude. Hans Moder, en net venlig gumma, viste
mig Bogskabet og en gammel Foliant. Det var ingen Lovbog, men en Dombog
fra 17de Aarhundrede, ikke paa vermsk. Bondehuset var snyggf og pent.
Næmndemannen omtaltes som en vel underrettet Mand. — Ellers trykkes de
vermske Bønder heldigvis neppe synderlig af Skolekundskaber. Nogle
vidste ikke, hvad Danmark og Köpen-Jiamn var. Lektoren i Karlstad vilde
ikke tro det, og mente, jeg skulde blot sagt Dannemark. Men jeg fandt
ellers, at en Smaating som et e til og fra gjorde ingenting, naar blot
Hovedstavelser udtaltes tydelig. En spurgte, om Danmark laa syd for
Skåne. — At Kronprinsen var forlovet med den svenske Prinsesse, vidste
ingen, og brød sig ingen om at høre. Aviser studeres ikke. Og gid mine
kjære Fryksdøler længe maa blive fri for den Kulturens Velsignelse.
Engang senere traf jeg endog en studert Mand, rigtignok hjemkommen fra
Udenlandsrejse, der først af mig hørte om denne Forlovelse. Folk var
ligegyldige ved den, Damer tildels ikke belåtna, idet de gjorde
Sammenligninger med danske Prinsessers lysande Partier. — Bønderne ved
øvre Fryken har godt Lov paa sig. De nærmest øst-60

for, i Elvdalen, omtales tildels med mindre Ros, som „usnyggere",
stædige, egennyttige. Fruentimmer af Almuen fandt jeg i Yermland
idethele ikke synderlig smukke, men tit med et Udtryk af Sagtmodighed,
som jeg ikke kunde rime med den Mandhaftighed, de idetmindste i nogle
Egne har Ord for.

Om Natten var jeg i Sundsvik og lod mig Søndag Formiddag ro ned til
Öjervik. Høist behagelig Dag hos Hr. Professoren og hans Broder
Jægermesteren. Gaarden ligger paa Skrænten ned til Fryken med stor Have
ned til Vandet. Fra et Punkt ovenfor Gaarden er en Udsigt af dem af
første Rang. Mod Nord ses over Fryken til den hvide Stenkirke ved Sunne
og videre til øvre Frykens Bjerge; mod Syd ned ad en uendelig
Gjennemskjæring, dannet af Søen, hvor Bjergene, blaa i det Fjerne,
træder ud og ind, med uforligneligt Koketteri passer ikke, og med
uforlignelig Majestæt er ogsaa ensidigt. Professoren kjørte mig til
Fossen ved Rottner-os, der styrter 50 Fod ned, ellers i en Bue, men nu
i flere mindre Løb mellem Stenblokkene. — Jeg hørte en Del om Jagt i
Vermland, om de store björnskall og v ar g skall. Vargen (Ulven) viser
sig om Vinteren, Bjørnen mest om Sommeren. Skall er Klapjagt, hvortil
Bønder opbydes i hundrede-, ja tusindvis. De stilles i en uhyre Bue paa
hele Mil og driver Vildtet mod et Midtpunkt, hvor Skytterne venter. Lad
opbydes 1000 Mand 1 Døgn, saa koster et skall 1000 Døgns Arbejde. Var
alle Brugspatroner, Godsejere, og andre Standspersoner Engelskmænd,
vilde bjömar Og vargar faa saa meget at bestille med unge Eventyrere,
-at Bønderne kunde sidde hjemme (skall er61

dem ellers en Adspredelse, som de maaske nødig fritoges for). Ogsaa
elgar (Elsdyr) findes i Vermland. Desværre saa jeg ikke alle disse
elgar, vargar og bjornar, — saalidtsom jeg hørte berghund (Troldhund)
sliälla i skogen.

Mandag paa Dampbaad tilbage til Frykstad. Begyndte derfra en Fodrejse
til Jösse-Herred (over ad Norge til), med Brev fra Lektoren til en
Præst kyndig i Jössemaalet. Hørte paa Vejen, at han var taget til
Karlstad. Men da jeg kom der, var han rejst hjem igjen.

Onsdag over Yener til Kristinehamn og ad Jernvej videre. Sad sammen med
Udvandrere fra Bergs-lagen. Der var ogsaa en Yestgöta-Bonde og en
dejlig ung Kone med Børn fra Helsingland; begge paa Hjemvej ; og andre
Bønder. Passiaren livlig. Den ene Udvandrer tog mig i Gunst, tilbød mig
sit Selskab lige til Gøteborg, spurgte mig, om jeg var från Dalera
(Dalarne). Da lian var rigelig familiær og lidt osnygg, sprang jeg over
i næste Bum til den smukke Kone og tog ikke fejl i mit Haab, at det
vilde fortolkes, ikke som om jeg blev kjed af ham, men som om jeg vilde
konversere hende særlig. Da han ikke straks forstod noget, Yestergöten
sagde, spurgte en, hvorledes han vilde klare sig i Amerika, naar han
ikke engang forstod Folk her. Ja, hvorledes vil han snakke med
Flikkerne i Amerika, raabte en gumma. „Ja viser dom, hva ja mén." Denne
Kundgjørelse opfattedes som særdeles indholdsrig: alle lo, den smukke
unge Kone ikke mindst.

Overnattede i Töreboda ved Götakanal i en Egn saa flad som Amager. — Af
Yestergötland kan faas om-62

fattende Billede fra Jernbanerne paa langs og tværs. Jeg kjørte nu fra
Laxå til Goteborg, senere fra Veners-borg til Jönköping. Det gav 3
Ophold: ved Töreboda, Herrljunga, Falköping, lange nok til at vandre
lidt om paa den skovløse vestgötske Højslette, dels aldeles flad, dels
Hedeflader og Bakker sammen, af temmelig jydsk Udseende, og om end tit
frugtbar, ingenlunde livlig eller opmuntrende, snarere trykkende
prosaisk, i det mindste for mig, nu i den tørre hede Sommer, og efter
Vermlands snart glade, snart tungsindige Skovland. Den flade
Kulfurprosa afbrydes stundom paa en for en Jyde kjærkommen Maade ved
uendelige gyselig øde Lyngheder; Svälter kaldes de. Ned ad Jönköping
til kommer man gjennem de skovrige, sine Steder indtil 1200 Fod høje
Bjergdrag langs Yetter. Længst i Øst ved Fiunerödja gjennomfares
Ti-ved, den ældgamle højtliggende Grænseskov mellem Svea og Göta Rige.
Længst i Yest henad Goteborg til ses Landskaber lignende de
Båhuslänske, smale Dale mellem store vilde Stenkuller, dels bare, dels
med Skov. Kinnekullen faar man ikke med, eller ser kun hist og her
Toppen langt borte i Nord.

Fra Vestergötland er i nuværende Länsinddeling skilt Göieborg med Omegn
samt den oprindelig svenske Part af Øen Hising (i Götaelvs Udløb).
Disse faa Kvadratmil er nu under Navnet Göteborgs-Län, slaaet sammen
med den fordums norske, siden 1658 svenske, Provins

Båhus-Län,

Kystlandet nord op til den nuværende norske Grænse, Svinesund. I
Oldtiden lød dette Land stundom under63

svenske Konger, stundom under norske, og blev senere ved Norge til
1658. Saga'erne opfatter det som norsk. Indbyggerne var, som de gamle
Nordboer idethele, temmelig ligegyldige ved, hvilket Lands Konge de
skulde skatte til, som noget udvortes, der kun rørte ved Livets
Overflade, og ialtfald ikke vedkom „Lands"-Kjærlighed, om jeg saa maa
sige. Denne Kyst, i Yærdi regnet „saa godt som halve Norge", var
forresten to „Lande": Yikverjernes Land eller Ranrige, og Elvegrimernes
Land eller Elvesyssel. Vikverjernes gik fra Svinesund til den Fjord,
der gaar ind til Uddevalla. Derfra og ned til Götaelv, altsaa ogsaa paa
Øerne Orost, Tjörn og Hising (foruden mange mindre), boede et fælt
Folkefærd, „de onde Elvegrimer", hvis Efterkommere heller ikke nu staar
i synderlig Ry for Elskværdighed. — Efter Fæstningen Bå-hus kaldtes i
den senere „Middelalder" Elvesyssel ogsaa Båhuslen, hvilket Navn siden
udvidedes til ßanrige (Viken i indskrænket Betydning).

Torsdag til Goteborg. Saa stockholmske Skuespillere under livligt
Bifald give to franske Stykker, hvoraf det ene i Kjøbenhavn paa et
Sekondteater gaar som Digterværk af en overvættes frugtbar
kjøbenhavnsk-national Skuespil-Leverandør.

Fredag Eftermiddag paa Dampbaad ned ad Götaelv, forbi Elfsborg, og nord
op gjennem Skjærgaarden til Marstrand.

En af Skjærgaardens utallige aldeles nøgne Graa-stensholme er Danaholm
udenfor Hising. Den siges fordum at have været delt mellem Nordens tre
Konger, saa de der kunde snakke sammen hver i sit Rige. Svenske Sagn
siger, at saa holdt den norske og den64

danske Konge den svenkes Tøjle og Stigbøjle. De Danske lader
naturligvis den Norske og Svenske holde den danskes. Visse Folk vil
ikke tro, der har været Heste paa Holmen, saalænge Verden har staat.
Vist er, at græsset har ingen Heste her. Man sejler mellem disse Stene
af alle Størrelser, som en Brosten eller som Kongens Nytorv eller
Kjøbenhavn eller Amager, uden at se Træ eller Busk eller Græsstraa,
neppe en Haandfuld Mos. Hist og her staar paa Stenen et Fiskerleje af
Træhuse, sommetider en rød Trækirke som et Skur, der ser ud, som det
tilhobe kunde fejes af et Vindstød eller med en Kost ud i Vandet.
Hvorledes Folk her bærer sig ad med at „komme i Kristenjord", er ikke
saa let at tænke sig. „Af Støv est du tagen", det beviser, at Adam og
Eva, eller i det mindste Adam, ikke skabtes her. Endog i Paradis
støvede, men ikke her.

Dampbaadene ved Kysten gaar stadig „indenskjærs." Man maa imidlertid
ikke tro, at man her har den hyggelige Fornøjelse at se Havet i Storm,
medens man selv kun er i smult Vande uden Fare for at tumles af Bølger.
Sejlvejen er tildels meget bred, og da med Nordenstorm langs ned næppe
behageligere end den aabne Sø. Og paa kortere eller længere Strækninger
er der aabent ud til Skagerrak, hvorfra Vestenstorm vælter Bølgerne ind
med uhyre Voldsomhed. 4 Gange var jeg paa Dampbaad i Båhusläns
Skjærgaard. Denne Eftermiddag, paa Vejen til Marstrand, saa jeg den i
graat, temmelig taaget Vejr, ved ringe Blæst, dog stærk nok til at
holde tumlende Brændinger vaagne om Udskjæ-rene og paa Vestsiden af Øer
og Holme. Marstrands Fæstning traadte med et ud af Taagen, truende
højt65

oppe, da vi var en halv Mils Vej fra den: en stor firkantet Kasse, med
et tykt rundt Taarn ovenpaa; ellers ses den Timer iforvejen. — Om
Søndagen, da Vestenvinden efterhaanden var stegen til rygende Storm,
tog jeg fra Marstrand, uden om Tjörn og Orost, til Lyse-kil, vel en 7—8
Mil dansk. I de smale Løb laa Damp-baaden rolig nok i Vandet; men naar
den kom ud for Afbrydelser i Stengjærdet, saasom straks mellem
Marstrand og Paternosterskj ærene, hoppede den afsindig paa de korte
hurtige Bølger, der jagedes ind fra Vest. Ude var Skjærgaarden saa at
sige pisket op i et Skum. Ved de mange Klipper i Vandfladen, til ud i
den yderste Synskreds, kastedes uafladelig tykke hvide Vandstøtter vist
langt over 100 Fod i Vejret. — Senere sejlede jeg fra Strömstad syd til
Grebbestad en smuk klar Morgen; ved denne nordlige brede Del ses dog
hist og her lidt mørk Skov paa Fastland og Øer. — Endelig i Blikstille
fra Lysekil til Goteborg, i trykkende Hede; blændende bedøvende Lys
bredt over Sunde og Stenøer; alle Brændinger borte.

Marstrand er et Graastensbjerg, over Vandfladen mindre end Kjøbenhavn
inden Voldene. Den lille By ligger paa Indsiden, ved et Sund skilt fra
Koö, og med Udsigt til Klöverö i Syd; alt bare Stenkuller. Ved hver
Side af Byen ligger nede ved Vandet et Fort, og højt bag Byen den gamle
store Fæstning, Karlsten, af Graa-sten, en KoloSj at se til som om den
kunde taale at bombarderes med Fjelde; men maaske taaler den daarlig
moderne Kanoner. Det er et Savn, at man ikke ser, hvad den egentlig
forsvarer. — Da jeg om Aftenen var kommen til Marstrand, og endelig
havde fun-

det rum, gik jeg op i Fæstningen, saa højt man kan gaa frit, til en
aaben Firkant højt oppe. Det begyndte at regne lidt og blev mørkt. Jeg
famlede tilbage ad Trapper og Gange og naade tilsidst ud. Vist næsten
en Time var jeg om at finde hjem. Aldrig saa jeg en By saa svær at
finde Vej i; saaledes ligger Huse, Gader og Smaahaver strøt.- Laa de
ligesaa i Tordenskjolds Tid, fatter jeg endelig, hvorledes han fik
narret den svenske Officer. Næste Dag fik jeg Adgang til Taarnets
øverste Flade, hvor det paa det hældende Kobbertag var vanskeligt at
staa i den voldsomme Blæst. Midt paa ligger et Fyrtaarn lig den lille
Bygning paa Rundetaarn. Umaalelig Udsigt over Øer, Skjær, Sunde og Hav,
alt lige øde, saa vidt Øjet naar.

Sydfortet nede ved Sundet er et elegant 2etages Granithus, passende for
en Gade i Paris, til at skyde paa fine Folk, og en sær Modsætning til
den svære skumle truende gamle Borg deroppe, som ses i hele Byen.

Staden naar lidt bag om Nordfortet. Udenfor det sidste Hus er en
promenad (Esplanade) saa stor som det Stykke af Kongens Nytorv mellem
Theatret og Hotel clu Nord; paa Bjergskrænten ved Siden er Årp-hyddan
(Restauration og sveiseri); ved Yderenden en stor firkantet Træbygning,
„societetshus" for Badegjæ-ster; lidt længer borte Kurhus og Badehuse.
Morgen, Middag og Aften Musik paa Promenaden. Da samles mange
Mennesker, fint Selskab; for af de 1000 Bade-gjæster for hver Sommer er
Mange fornemme og rige Folk. Det er en Fornøjelse at tænke, hvor
Kjøbenhavnerne (især Herrer) falder igjennem i Sammenligning,.'67

et erkeuædelt Folkefærd som de er. — Damerne har mindre Couleur end hos
os, vel som Følge af den megen Sidden inde Vintren igjennem. Øjnene
langt mindre dristige end Kjøbenhavnerindernes. — Lang Spadserevej har
Badegjæsterne nede ved Sundet langs hele Byen. .Til Nord- og Vestsiden
af Øen spadseres for at se Brændingen, naar det blæser. En Sti gaar fra
hver Ende af Havnevejen ud om Øen, men forsvinder uden at gaa helt
rundt. Den nord om fører først op ad Bjerget, saa gjennem en lang dyb
sprængt Kløft, hvor store Blokke er styrtet ned fra Siderne, saa
gjennem et Par Dale eller Fordybninger, hvor et Lag Muld og Tørv har
samlet sig, med Græs, Mos, smaa Buske og enkelte smaa bitte Orer og
Aspe. Det var løjerligt at se et Par mismodige Kjøer spadsere paa
Stenkullerne, hvor lige til Nød hist og her opdagedes lidt vissent
Græs. I Byen skal endog holdes et Par Heste, skjønt faa Steder i Europa
skulde synes at have mindre Brug for Heste. Hvor mon de 1000 Indbyggere
og 1000 Gjæster faar Melk og Fløde fra? Skulde de to Øer overfor levere
nok?

Man venter sig det ikke; men hist og her gjemmer sig i Læ paa Østsiden
af Skjærgaardens Øer en liden frodig blomstrende Plet. Jeg hørte, at
man gjorde Ture til en Lund paa Koö, og lod mig sætte over til den
Smule By derover, gik saa tværs over Øen ad Kjøre-vejen forbi flere
Bondehuse med smaa Marker mellem Kullerne, til jeg naaede en Lund, mest
Løvtræer, mindre end Charlottenlund, og ned til Instö-Sundet en stor
privat Have, aaben for Badegjæster, Tørken havde visnet alle Træer;
Bladene røde og gule med vissen

Lugt. Hvor Jorden ligger saa tynd over Fjeldgrunden, virker Tørken
umaadelig.

Søndag den 9de August tog jeg i Storm og Bygevejr nord til Lysekil, en
bittelille By med Badested. Kl. 1 var jeg der. Himlen klaredes. Blæsten
minskede lidt. Jeg dvælede ikke, men begyndte min Vandring nord op
gjennem Vikverjernes Land fra Ende til anden. Jeg vidste ikke,
hvorledes der saa ud inde. En Stund laa Gullmarsfjord tilhøjre. Jeg gik
et Par Mil mellem de uafladelige aldeles nøgne låve Graastensbjerge,
paa Størrelse med meget store jydske Bakker; runde Kuller, dog ogsaa
lodrette Fjeldvægge, hvorfra sine Steder uhyre Blokke var styrtet ned
og laa til ben ved Vejen. Mellem disse berg drager sig smale Dale,
gjerne aldeles flade i Bunden, bördige, ypperligt sädesfelt, ogsaa Eng,
stundom en Smule Tørvemyr. Det er tydeligt, at dette er gammel
Skjærgaard, at Dalene har været Sunde, at Bunden er bleven saa flad ved
Bundfældning i Vand; Brændinger har bruset om Kullerne, dengang Skjær
og Holme. Hvis „vattenminsheIsenu (Landhævningen) ikke standser, bliver
i Aartusenders Løb Skjærgaarden derude Land som dette. Et Par Mil fra
Havet kommer man tit op paa større Lyngflader med lavere Agersletter
imellem, dog ikke større, end at berg ses omkring eller til en eller
anden Side.

I Begyndelsen vækkedes Sindet. Men snart blev Vandring i dette
Kampestensland trættende. Det var ikke som Vermland. Snart sagt ikke
ret svensk. Ingen Elv, ingen Fos; smaa udtørrede Vandløb; knap en liden
Sø. Ingen larmende Sagværk og Jernbrug; aldrig et. Ikke Spor til
Stavgjærder; uendelige Hegn af op-69

stablede Sten. Men Huse var ogsaa her af Træ, hvor det saa kommer fra.
For ingen Skov var der; jeg ved ikke, om jeg paa 10 Mil saa over 20
Træer ialt. Befolkningen er tættest næst Skånes og Blekings; men
underligt er, at saaledes ser det ikke ud. Mange Dale i Yermland saa
langt tættere bygget ud. Ogsaa er det sært at høre, at dette er af det
bedste Land i Sverig, saa ubetydelige som Dalene synes mellem de bare
Stenkuller, der alle har Ejere, men ingen Værd. Jeg spurgte engang en
Bonde, om berg kunde kjøbes til 2 Ore Stykket; det fandt han roligt men
rimeligt. Ikke en eneste Gang fra Lysekil til Strömstad, vist 12 danske
Mil, saa jeg en Herregaard, eller saa meget som hvad vi vilde kalde
Proprietærgaard. Aldrig andet end smaa Bondehuse og Torp. Folkene var
mig heller ikke tilpas i Begyndelsen. Først syntes de for varmt klædt,
som danske Bønder. De i Småland og Vermland var klædt efter Aarstiden,
tit næsten saa let som jeg. Svenske Bønder væver selv vammal og tyg,
det sidste især til Sommerbrug. Maaske var det kun Tilfælde, (fordi det
var Søndag), at Folk her først syntes mig klædt til Svedekur. Saa var
de og deres Huse ,,usnyg-gere", end ret er i Sverig. I Fryksegnen
undlod aldrig nogen Mand, Gosse eller Flikke, der skulde skydse, eller
pojke, der skulde bære, at vaske sig og tage penere Tøj paa;
Høflighedsdriften mærkedes; paa Kjærren passede de at sidde saa lidt
generende som mulig. Her i denne Del af Viken var jeg næsten som mellem
Landsmænd. Gosserne satte sig op saa smudsige og fæle de var, passede
at sidde saa ugenert, saa „ledige", som mulig, bredte sig i Kjærren,
som om en Passager70

var et Nul, satte de bare sorte Fødder mod hvert Hjørne af Støttefjælen
fortil, som om jeg billigvis burde støttes saa lidt og stødes saa meget
som muligt. Saa hændtes det, at ogsaa Hunde agerede Danske, for ud paa
Vejen og gjøede (fordi de saa mig „isoleret"). I Danmark følger det af
sig selv; det er nationalt, og jeg tar ikke Notits af det, (danske
Hunde duer bedst til at gjø, samt er nu egentlig rent tydske Hunde, da
den gammeldanske Race er ved at uddø). Men i Småland og Vermland havde
jeg kjørende eller gaaende ikke en eneste Gang oplevet, at en Hund
gjøede ad mig. Det havde undret mig, saa jeg spurgte, om Hunde var
sjeldne. Næ, der var en hel Del. Jeg fremlagde mine Iagttagelser og
vakte Munterhed ved den Hypothese, at der var en national Grundforskjel
mellem svenske og danske Hunde. Men se, Andre gjorde Paastand paa at
have gjort Opdagelsen paa egen Haand før mig. De havde i Danmark mødt
nok af uopdragne Hunde, der imidlertid ikke manglede vördnctd for
Stokken.

Gosserne kjørte godt. I mine Levedage har jeg ikke kjørt saa rask som
fra Ferlef til Svarteborg, hvor jeg kom efter 10, og blev til 5 Morgen.
— Gik til Tanum. Fandt Kalleby-Runesten opstilt ved Vejen overfor
Kirken. Stephens's Tegning paalidelig. Stenen staar nu 7 Fod høj over
Jorden. Er hos Stephens lagt om paa Siden. Indskrift lidet tydelig.
Især om 2det, 4de, 7de Bogstav kan disputeres. Skilletegn (1 Prik)
efter 4de. Foroven kan mangle noget, saasom 1 Bogstav. Paa venstre
smale Side et Tegn som et S] næppe hugget? Bønderne kalder den en ful
Sten, og kan ikke lide. den er opsat ved Kirken. Den71

store, frugtbare, kjedsommelige Tanum-Slette er ældgammel Bygd, som den
overvættes Mængde af „Fornlevninger" viser. — Præstegaarden ligger ved
Vejen, noget nord for Kirken. Her var det, straks efter Karl den 12tes
Død, at Oberst Baumgarten arresterede Baron Görtz, mod hvem
Stockholmerne siden rasede lige saa uædelt, som den kjøbenhavnske
Intelligentspøbel (Suhm og Langebek i Spidsen) mod Struensee, da den
viste sit Mod, efterat han var falden — lige saa fejg som han.

Fra Tanum havde jeg villet gaa øster til Søen Bullaren, en stor Omvej
til Strömstad. Men Vandring er her i Båhuslän, i Sommerheden, jeg kunde
næsten sige frygtelig. Solen brænder paa den sorte Hede og i de snævre
Dale; over Stenkullerne blæser Varme ned; ikke Spor af Skygge havde jeg
set endnu; Luften tung som i Danmark. Lidt Frokost havde jeg fundet i
en større Gjæstgivergaard (ved Thinghuset paa Rabalshede), men kunde
have Grund til at tænke paa Strömstads Kjødgryder. Jeg blev da paa den
lige Vej nordefter, Tog Skyds og gik, til jeg endelig sent paa
Eftermiddagen et Par Gange kom forbi noget Skov, mest Gran, som paa en
Gang kunde omtrylle Landskabet til den højeste romantiske
Naturskjønhed. I den nordligste Del af Landet, især op mod Svinesund,
og ligeledes øster paa, især øst for Bullaren, er endnu Skov tilovers,
desuden endel Søer, og Landet tit det dejligste man kan se. Men det
bliver med Tiden som det øvrige. Skoven ryddes endnu. Skal hele Sverig
engang se ud som denne „ Vårdige" Kampestensøi'k? Uden Skov holder
disse Bjerge end ikke paa den Smule Jord. Vaartø72

og Regnskyl vasker den bort. Der er Dele af Båhus-län, der vist aldrig
har været andet end bar Sten. Men den større Del var Skovland for 100,
200, 300 Aar siden, uagtet Fjeldene nu ser ud, og i mange Tider har set
ud, som der i Evighed aldrig havde grot noget paa dem. Kalms saa 1742-
fra Fjällbacka til Rabalshe' (et Par Mil) næsten ikke et Træ.

En Kjærre naaede mig med en Mand boende ved Strömstad. Jeg fik Skyds.
Han havde længe været i Danmark; sagde iflæng mycke, meget, og majet,
saa med med det Ord var han raadvildere end en Kjøben-havner. Han
spurgte mig, om jeg havde et „natur-sTcÖnhetsÖga"; jeg drog i Tvivl, om
enten mit højre eller mit venstre Øje var noget natursJcÖnhetsÖga. —
Strömstads hvide Kirketaarn viste sig ved Enden af Dalen, hvorigjennem
løber Strömstadsvattnet, en Elv, der i det meste af Dalen udvides til
Sø og atter som Elv rinder gjennem Byen. Det varede endnu en god Stund,
før jeg henved 8 endelig kom ind paa den knudrede Stenbro og bare
Fjeldgrund mellem de tætpakkede gamle Træhuse.

Den lille By var fuld af Badegjæster. Gjæstgive-ren ved Torvet, hos
hvem alt var optaget, skaffede rum hos en Borger lige ved, paa Hjørnet
af Torvet ved den nederste Ende af Kirkegaarden, der ligger-mellem
Torvet og Kirken. Torvet er vel næsten saa stort som Højbroplads. Midt
paa er en aflang Træ-plantning med Bænke, en ydre Ring af Træer, og en
indre, Alm og Lind, tror jeg, nu visne, med to Græspletter under, nu
Høpletter. Musik Morgen, Middag og Aften. I den tarvelige Skygge samles
Badegjæster,73

spadserer rundt, sidder og snakker, læser, strikker. Mindre fornemt og
endnu billigere end i Marstrand. Største Renlighed. Min Stue holdtes
nydelig. Flikken vaskede Linned saa hvidt, som det aldrig faas i
Kjøbenhavn. I Gjæstgivergaarden stod Kjøkkendøren, som Gjæsterne maatte
forbi, altid aaben uden Fare for Ap-petiten.

Ved Søbadene, salte som i Nordsøen, er det som ved Marstrand Skuffelse,
at man nødes til at svømme i lukket Bassin, her endog lukket under
Vandet, saa det ikke strømmer frit. Badehusene ved disse Smaabyer
holdes selvfølgelig penere end de danske, dog ikke til Fuldkommenhed.
Det var sært paa et saa aristokratisk Sted som Marstrand at- faa
Haandklæder ikke bedre behandlede end paa Badesteder hos os.

Hele Tirsdag Formiddag sad jeg og vegeterede under Træerne paa Torvet.
Nerverne dirrede efter de to Dages Færd. Saa stor Forskjel var der
fraVermland: jeg havde ikke gaat nær saa meget som paa Finskovs-turen,
der slet ikke tog paa mig. Jeg havde taget Skyds endel af Vejen (altsaa
brugt for mange Penge). Men faat omfattende Billede af Landet. Om
Eftermiddagen gik jeg op ad Strömstadsdalen mellem de to øde stejle,
lodrette eller fremludende Bjergsider, og saa nord op gjennem en snæver
Dal, lig en bred Gade, til jeg var ved et smalt stille Vand mellem
Fjelde og Skovpartier: det inderste af Dynekilen. Noget borte oppe i en
Dal saas Dynegaard, nu en modern Bygning, nydelig gjemt mellem Træerne.
Der var det, de svenske Officerer var til Gilde Aftenen før Slaget
(aldeles ikke under Slaget; de var forberedt, og Tordenskjolds Skibe
set om Aftenen).74

Det hele saa paa engang vildt romantisk og stille fredeligt ud. Solen
skjultes af Fjeldene og var nær sin Nedgang, saa jeg fik gaa tilbage
til Strömstad.

Stensfjärding heder Landet mellem Strömstadsdal og Dynekil, e n stor
bar Kampesten, dog med et Par af de sædvanlige dyrkede Sprækker eller
Dale.

Yikens nordligste Fjelde er de højeste og vildeste; ikke over Havet
meget højere end Himmelbjerg; men de har ingen Højland under sig til at
drage fra Højden, saa de ser helt vældige ud.

Syd for Strömstadsdal ligger en Bjergmasse (med en større Hule, foruden
de almindelige „Jættegryder"). Yejen derover fjerner sig snart fra
Dalen og fører over vilde besværlige Skovbakker. Jeg fulgte den, og gik
ad Veje øster i Landet, hvor den stadige Mangel paa Vejviserpæle
føltes, maatte over besværlige Aase uden Vej, til Dårskilds Moar,
Masleberg, Jörlöf, alle rige paa „Fornlevninger": Jættestuer,
Mindestene, „Hellristninger." Gik over Näsingeaas gjennem Granskov,
hvor jeg opskræmmede 5—6 Tjäder (Tiurer), og steg ned til Søen Lången
mellem vilde Skovfjelde, hvor Karl XII 1718 førte de Galejer over, han
lod slæbe over Land til Idefjord, som han derved rensede for danske
Krigsskibe. —- Almuen her nordpaa er endnu opfyldt af Karl XII; han
nævnes idelig. Det er Karl den Tolvtes Aand, som har forsvensket
Båhuslen.

Ved Blomsholm, en halv Mil fra Strömstad, staar en „Skibssætning" 75
Alen lang, Stavnstenene en 6 Alen høje, Bordstenene oprindelig 48,
hvoraf 3 savnes. — Paa Gaarden gjemmes Portræt af en fordums Ejer,75

Drakenberg, fød 1626, død 1772; fød under Kristian IV, død paa Kristian
VII's Tid.

Fredag Formiddag henved 9 tog jeg Sejlbaad; for strygende Vind ud
mellem Klippeholmene, som Tordenskjold spildte sine Kugler paa; og
videre til Dynekils Indløb. Men op ad Kilen gik det sent (over 2V8
Time), Vinden stik imod. Baaden krydsede; først med lange Slag. For her
ude er Kilen bred. Ber er endel øde Stenholme. Men mellem Kross-ö og
Fastland til venstre bliver den smalere end Peblingsø. Fjeldvæggene
stiger næsten allevegne stejlt eller lodret lige op af Vandet, vel et
Par hundrede Fod, med lidt smaa Gran-, Asp- og Birke-Vækst spredt;
fordum (efter Sigende) tildels formelig Skov. Fra Banden oppe var det,
at Musketerer skjød paa Skibene paa Tilbagevejen. Indenfor Krossö er et
Bækken ved Gaarden Helle (der ligger til højre), og en liden Holme
inderst i det højre Løb om Krossö (hvor jeg ikke kom). Efter dette
Bækken kommer atter et end smalere Løb, en god Fjerdingvej langt;
Fjeldene skyder næsten ret op; naar Baaden vendte, kunde jeg næsten
lægge Haanden paa dem. Venstre Fjeldside afbrydes 2 Gange ved Kløfter,
hvorigjennem stiger Kjørespor ned til Vandet. Kun dette sidste Løb
heder i 'topografisk Kartverk' Dynekil; men min gamle Sømand regnede
den helt ude fra, hvor vi vendte mod Vinden. For Enden af dette Løb
breder sig det inderste Bassin, hvorfra gaar en Vig til venstre (nord),
og til højre 2 med et Næs imellem. Gjennem Vigen og en Bjergkløft til
venstre saas Hogdals hvide Kirke mellem Graner et Minut, og skjultes
saa atter af Fjeldet.76

Næsten ret, dog lidt til venstre for Mundingen af det lange Løb ligger
bag oppe under Land en liden Holme, hvorfra kan skydes med Kanoner et
Stykke ned i Løbet. Til højre for Holmen, ret ned for Dynegaard, ses en
Landgangsbro, hvorved laa et stort 2-mastet Skib (maaske for at hente
Sten fra Dyne Teglværk). Rothe og Garde lader Slaget staa helt her
inde, altsaa Tordenskjold gaa en dansk Mil op mellem Fjeldene, gjennem
begge de smale Løb. Det er vist rigtigt. Af Tordenskjolds Rapport
fremgaar det næppe med Vished; og den „Afteigning paa Stæden", han
sendte ined, haves næppe. Rothes Tegning passer bedst paa
Hellebassinet. Dybden der og i Løbet ovenom Krossö ved jeg ikke. I
Rapporten siges: „Kl. 6 kom paa 3/4 Mil nær Fienden, hvor 3 af hans
halfve Galleer laa med en dobbelt Chaloupe hosz sig kaldet Leesund";
kunde det være unøjagtigt udtrykt, og Meningen være, at disse Fartøjer
laa ved Ledsundsholm? da vilde „3/4 Mil" passe bedst paa Helle.
(Ledsund nævnes ikke paa topografisk Kartverk, saa jeg ikke ved, hvor
langt dette Sund regnes). Naar „Opløbet" kaldes J/2 Mil langt, afgjør
det ikke Sagen, da man ikke ser, om den brede Del yderst er regnet med.
Koster siges at være 2 Mil fra Fienden; og Nordenden af Nordkoster er 2
Mil fra Helle. Men Tallene kan ikke tages saa nøje, især da det kun
drejer sig om 1 eller 1 x/0 Fjerdingvej. Afstand fra Magø nævnes 2 Mil,
som synes vel meget endog til det inderste Bassin. Rapporten og især
Stedet leder Tanken til selve Dynebassinet. Sømanden kjendte ingen
Folkemening herom. Ved Dynehavn sagdes, at „Lieutnanten" paa Gaarden
var taget77

til Strömstad; ellers havde jeg gaat op og spurgt, hvad han vidste om
mulig Overlevering i Folkemunde.

Fra Dyne gik jeg nord forbi Hogdal gjennem romantiske Fjeld- og
Skov-Egne, hvor Ekorn sprang over Yejen. Et Tordenvejr rullede uden et
Minuts Standsning til højre og forude under de norske Fjelde. Da Yejen
efter lang Stigen endelig begyndte at dale, skjønnede jeg, at Svinesund
var nær. Og med Et svælgede Dybet for mig; og den smale Vandstrimmel,
graa under Tordenregnen, skimtedes dernede gjennem Træerne. Yejen veg
hen langs Fjeldsiden ned til Sundet. Paa norsk Side steg Bjerget end
højere, lige saa stejlt og skovgrot, og lidt længer til højre ludende
med en vældig Kolos ud over Sundet. Til det hvide norske Posthus nede
ved Yandet satte Færgemanden mig over. Et stort Sejlskib gled forbi til
Havet. Jeg hørte, en norsk Dampbaad var i Opsejling. Paa den kom jeg
til Fredrikshald, siden med en liden Damper ned i Idefjord, og paa
Kjærre til Strömstad ud paa Natten i ny Skylregn; Hesten stod stille
ved hvert Lyn.

Almuen i denne nordlige Del af Yiken er velhavende, agtværdig,
kraftfuld; som alle Båhusleninger kvik, bevægelig, livlig at tale med.
Sømandsansigt fremherskende (en stor Del af Båhusläningerne lever af
Fiskeri, der er mindre rigt end i ældre Tid).

Sejlede Søndag tidlig til Grebbestad, Fiskerleje og Badested mellem
nøgne Fjelde, for over Tanum og Bullaren at gaa ind i Dalsland. Opgav
dette, da jeg fik efterset Pengene. Gjorde antikvarisk Udflugt efter
Henvisninger i et Brev fra Goteborg. — Yed Tanum78

Kirke over 100 Kjærrer. Den var ligesom den i Kristinehamn propfuld af
Bønder; mange udenfor fik lidt Præken gjennem aabne Yinduer. Det heder:
så fullt som af lönder i en kyrka." Efter Tjenesten spilledes
opmuntrende Melodier til langvarig Ofring, — Egnene ligesaa frygtelig
trættende som sidst. Endog Kvæg tørstede efter Skygge. Hvor der var en
sjelden Stump Skygge under en Fjeldvæg, kunde den findes optagen af
Kjør, der stod stille op til Stenen. Yed Havet vilde de staa
ubevægelige paa de højeste Kuller, bvor der ikke var et G-ræsstraa, men
Søpust og ingen Bræm ser.

Kjørte Mandag Eftermiddag til Qville Herred f'or at træffe en Mand, der
kjendte Dialekten der. —-Havde antikvarisk Ærinde videre paa Yej til
Lysekil. Gik fejl om Natten. Saa Lys i et Hus, og spurgte ad: jeg var
paa Vej til Sotenäs. Maatte søge tilbage til Valla. Fik der straks
Skyds i flyvende Fart til Åbyfjord. Bankede Færgemanden op; sattes over
Fjorden ved Midnat. Sært, saa langt fra Hav at se Aa-rerne vælte
Ildbølger, og Skum stænke som Gnister. Vandrede videre. Sov 2 Timer paa
en Helle. Gik atter halv 3 til Lysekil. Paa Dampbaad til Goteborg, hvor
jeg var om Aftenen.

Vikverjernes livlige Overtro mærkede jeg, skjønt Fremmed, et Par Gange.
En Mand ved Grebbestad holdt det for farligt at bruge böta-stenar; en
Bekjendt af ham havde lagt en som Trin for sin Dør; da begyndte det at
panke i Stenen, til Ruderne sprang, og den maatte flyttes til Gravtuen
igjen. — Klart staar det for dem, at „Søen minskes", og at deres Dale79

engang var Havbund. — Lige saa lidt her som i Vermland hørte jeg en
eneste Gang noget Menneske af Almuen synge; og maa jeg kalde „Sang der
altid toner mellem Fjeldene'1 Digt til at sætte Couleur paa
Rejsebeskrivelse. —- Om Danmark spurgtes jeg som i Vermland: om Tørken,
slcörden, Skatter, Befordrings-væsen, Jernbaner, aldrig om Politik. De
havde hørt, Tørken tog mindre paa skorden hos os, og lyttede til den
Forklaring, at vi havde mer Vintersæd. Mindre tankefuldt end Vermerne
hørte de om, hvor mycJce att äta der er i Danmark. Det fornøjede dem,
at de kjører raskere end vi, og var dem en Lindring, at vi tynges brav
med Skatter. Ingensinde mærkede jeg her eller andensteds hos Almuen til
„nationale" Interesser for Danmark.

Dialekterne i Båhuslän er en Række Mellemtrin fra Norsk til Svensk.
Selv opfatter de Maalet som Svensk, skjønt de fordum var Nordmænd, Ved
Svinesund skal mærkes Forskjel mellem Gjenboer, der kan raabe over til
hinanden. Højsvenskning trænger stærkt ind.

Onsdag langsommelig Sejlads op ad Götaelv. Forbi Båhus Ruiner. Kom om
Eftermiddagen ud af Båhuslän.

To Tydskere, en Hollænder, en Svensk, og jeg gik sammen til Trollhätta.
— Vi saa ind i en Bondegaard; „wunderbar, hier stinkt ja gar nicht!
wunderbare schivedische reinlichkeit!" raabte den ene Tydsker, en ældre
Mand med et Kaardehug i Ansigtet. (Denne Ros ydes baade af gamle og nye
Rejseberetninger; og en af de gamle svenske Rimkrøniker praler af
Sven-80

skernes Renlighed). — „In Schiveden wird man nie betrogen" (mulig dog i
Stockholm, mente Svenskeren) „voriges Jahr versuchte ich täglich 3
Wochen betrogen 211 w er den; es gelang nie; Jcaum war ich 3 Minuten
ivieder in Deutschland, so war ich betrogen; deutsche EhrlichJceit
existirt nicht." Det fandt den Anden for galt; de var nær kommen i
Totterne. Paa Yener sagde en tydsk Officer til mig: „nein, betrogen
wird man hier nicht; da sollten Sie mai aber am PJiein reisen/" Jeg ved
heller ikke at være snydt en Gang. Ældre Yidnesbyrd stemmer atter.
Whitelocke, uagtet han et Par Gange mente at faa for høje Regninger,
siger: „nogle Vogne gik itu om Natten; saa stor var Bøndernes Ærlighed,
at paa hele Rejsen ikke mistedes for 6 Pence, uden et stort Glas med
Tobak; skjønt Pengekassen gik itu, og Halvkronerne, gangbar Mynt der,
rullede ud, blev de alle afleveret." — I Middelalderen undredes en
tydsk Skribent over, hvor faa Røvere og Tyve der var i det store øde
Skovland.

Jeg mærkede tit, at Svenskerne ikke kjender til, men har ugrundet
Respekt for danske literære Forbold — dette ivrige literære
Kjøbenhavneri med Negerrepublik og Stymperregimente; Pibere, Claqueurs,
smaa Hornblæsere, Generaltrompetere; Aviser og „Kritik", Videnskab,
Oldgranskning og Folkekomedier, og alle Slags „nationale" Bestræbelser;
Universitetsvæsenet med sit Protectionsvæsen, sin Beskyttelse af Humbug
og literære Tyverier. Det tror de er bedre end deres egen sunde
„Fattigdom paa literære Interesser." De kunde dog gaa tilbage i
Historien. Har Danmark ikke81

i mange Tider været mere litei'øert? De kunde sam-> menligne dansk og
svensk Adel før 1660; det er en gavnlig Lærdom; den danske stod
virkelig over den svenske i „literær Dannelse og Interesse", og var
„national" ; men den var raadden. — Svenskerne er brav uvidende om
dansk Literatur. Dog fandt jeg stundom virkeligt Kjendskab til to
danske Forfattere; Holberg og H. C. Andersen. Naturligvis tror de, at
Holberg fotograferede sin Tid; at Henrik og Pernille afspejler danske
Tyendeforhold; at Folk holdt borgerlig Vielse paa Kjøbenhavns Gader; at
sammesteds lød Serenader under Jomfruernes Vinduer; at man talte
Holbergsk; at Datidens Sørensener var mer Karikaturer end Nutidens; o.
s. v. At drage Sligt i Tvivl forekommer Svenskerne lige saa stor
Paradox som os, eller som om man vilde sige, at det ikke saa meget var
Tidsalderen, der var en kjedelig Filister, men Holberg, der var en
morsom Filister, sin Tids Erkefilister.

At jeg ikke ved af at have talt med en eneste svensk „Skandinav" alle
de 5 Uger, behøver næsten ikke at siges. Jeg var jo ikke dansk Gjæst
ved Studentergilder. At Svenskerne, uagtet de gjorde klogest i at tage
„Skandinavien" i den rette, gamle Betydning (d. e. den skandinaviske
Halvø: Sverige og Norge), altsaa i at regne Skandinaviens Enhed
virkeliggjort ved Erobringerne 1658 og 1814, og i at huske paa, at
dette Skandinavien er stærkere uden Danmark end med hele eller halve
Danmark, dog nok tog mod Sjælland og lidt til, helst paa samme Vilkaar,
som de har Skaane, det er troligt. Men grændse landfast til Preussen,
ovenikjøbet i Slesvig, og drages med en dansk Rigsdag

foruden med en kjøbenhavnsk Presse, deri er ikke just hver Svensker
istand til at øjne Styrke for Sverige og Sikring for den truede
Nordgrændse. Svenske Patrioter er de, men ikke skandinaviske.
Patriotisme ter sig noget uens i de to Lande. Medens Hr. Sørensen i
Kjøbenhavn overøser sig selv med Strømme af nationale Komplimenter, og
altid føler sig paa selve Nippet til blandt andre Forlystelser at se
sig forvandlet til Holger Danske, tror Svensken ikke paa Karl den
Tolvtes Gjenopstandelse, men tænker kun paa at bjerge sig selv, det
længste muligt, som gentil fri Kavaler, der har lagt Riddersværdet
bort, og ganske vist, som gammel Ridder, kun med Forlegenhed taler om,
at han ikke kunde drage det for sin borgerlige Nabo, men dog, som
gammel Diplomat, ikke fortryder, han lod være, især da han, ved at
gribe i sin Barm, hjemsøges af svar Tvivl, om han der kan finde
egentlig Kjærlighed, eller saa meget som Medlidenhed, for Naboen, ja om
han kan finde samme Nabo Ridderhjælp værd.

Undres maatte jeg dog over, at jeg aldrig fik Svenske, jeg talte med
derom, til at sige, vi havde Ret, juridisk Ret, mod Tydskerne. Meningen
indhylledes jo i den mildeste høfligste Form, men laa temmelig
for-skandset bagved.

Det er denne Lemfældighed og Høflighed i Samtale, som Kjøbenhavnerne
kalder Svenskernes Falskhed. Det var vel, om kjøbenhavnsk Falskhed
kunde ombyttes med den svenske.

Tydskerhad vil Svenskerne aldeles ikke vide af at sige. — At
Russerhadet falmer, er let at mærke.831

Tilmed kan man faa at høre den Fremtid omtalt med kold Beregning, da
Sverige er russisk Provinds. Som Prøve paa, hvad der kan falde, kunde
jeg notere, at jeg hørte en Almuesmand, der havde været i Rusland,
paastaa, at der (Finland fraregnet) var alt bedre indrettet end i
Sverige. — Knurren over svenske Forhold faar enhver Rejsende at høre,
der færdes mellem Menigmand.

Lørdag Formiddag 22de August atter i Kjøbenhavn, der aldrig havde set
mig ubetydeligere ud end i det Øjeblik.

